**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_ \_\_\_\_\_\_\_\_\_\_\_\_ 2018 թվականի N \_\_ -Ն

**ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ԻՐԱԿԱՆԱՑՄԱՆ ԿԱՐԳԸ ՀԱՍՏԱՏԵԼՈՒ ԵՎ Հայաստանի Հանրապետության ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՄԱՐՏԻ 2-Ի N 276-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Համաձայն «Հայաստանի Հանրապետությունում հաշմանդամների սոցիալական պաշտպանության մասին» Հայաստանի Հանրապետության օրենքի 5.1-ին հոդվածի` Հայաստանի Հանրապետության կառավարությունը *որոշում է.*

1. Հաստատել բժշկասոցիալական փորձաքննության իրականացման կարգը` համաձայն հավելվածի:

2. Սահմանել, որ.

1) բժշկասոցիալական փորձաքննության ոլորտում իրավասու պետական մարմինը Հայաստանի Հանրապետության աշխատանքի և սոցիալական հարցերի նախարարությունն է.

2) Հայաստանի Հանրապետության աշխատանքի և սոցիալական հարցերի նախարարությունը անձի բժշկասոցիալական փորձաքննությունը (վերափորձաքննությունը) իրականացնելու համար անհրաժեշտ՝ 2019 թվականի հուլիսի 1-ից հետո իրականացված՝ սույն որոշմամբ հաստատված կարգով նախատեսված կլինիկալաբորատոր, գործիքային հետազոտությունների, ախտորոշիչ, բուժական, վերականգնողական միջոցառումների արդյունքների վերաբերյալ տվյալները, ինչպես նաև բժշկական հետազոտության օգտաքարտը ստանում է ինքնաշխատ եղանակով՝ Հայաստանի Հանրապետության կառավարության 2012 թվականի հոկտեմբերի 25-ի N 43 արձանագրային որոշման N 1 հավելվածով նախատեսված առողջապահության ոլորտի միասնական էլեկտրոնային տեղեկատվական համակարգից:

2. Հայաստանի Հանրապետության առողջապահության նախարարին և Հայաստանի Հանրապետության աշխատանքի և սոցիալական հարցերի նախարարին՝ սույն որոշումն ուժի մեջ մտնելուց հետո երկամսյա ժամկետում, համատեղ հաստատել՝

1. Բժշկասոցիալական փորձաքննության ենթարկվելու նպատակով օգտաքարտ ստանալու համար դիմելու կարգը, օգտաքարտում ներառվող տվյալների ցանկը, էլեկտրոնային օգտաքարտի ձևը, օգտաքարտը լրացնելու կարգը (այդ թվում՝ բժշկական կազմակերպության կողմից օգտաքարտում առկա թերությունները (բացթողումները) շտկելու և (կամ) լրացուցիչ պարզաբանումներ տրամադրելու կամ տրամադրելու անհնարինության մասին տեղեկացնելու) պայմաններն ու կարգը.
2. Օգտաքարտ լրացնելը մերժելու ծանուցման ձևը և տրամադրելու կարգը,
3. Բժշկասոցիալական փորձաքննության փաստաթղթային ուսումնասիրության եղանակ ենթադրող հիվանդությունների և ախտաբանական վիճակների ցանկը:

4. Հայաստանի Հանրապետության աշխատանքի և սոցիալական հարցերի նախարարին՝ սույն որոշումն ուժի մեջ մտնելուց հետո երկամսյա ժամկետում հաստատել՝ բժշկասոցիալական փորձաքննություն (վերափորձաքննություն) իրականացնելու համար դիմումի (բողոքարկման դիմումի) օրինակելի ձևը (դիմումում ներառվող տվյալների ցանկը), դիմումին կից ներկայացվող փաստաթղթերի ցանկը, դիմումը և կից ներկայացված փաստաթղթերը հաշվառելու կարգը, ստացականի ձևը (ստացականում ներառվող տվյալների ցանկը), բժիշկ-փորձագետների ռեեստրում ընդգրկվելու կարգը:

5. Հայաստանի Հանրապետության առողջապահության նախարարին՝ սույն որոշումն ուժի մեջ մտնելուց հետո.

1) մինչև 2019 թվականի հուլիսի 1-ը ապահովել բժշկական կազմակերպությունների կողմից իրականացված՝ կլինիկալաբորատոր, գործիքային հետազոտությունների, ախտորոշիչ, բուժական, վերականգնողական միջոցառումների արդյունքների վերաբերյալ տվյալները Հայաստանի Հանրապետության կառավարության 2012 թվականի հոկտեմբերի 25-ի N 43 արձանագրային որոշման N 1 հավելվածով նախատեսված առողջապահության ոլորտի միասնական էլեկտրոնային տեղեկատվական համակարգ ներառելը և անձի բժշկասոցիալական փորձաքննությունը (վերափորձաքննությունը) իրականացնելու համար Հայաստանի Հանրապետության աշխատանքի և սոցիալական հարցերի նախարարությանը տրամադրելը,

2) ապահովել սույն որոշմամբ հաստատված կարգով նախատեսված՝ բժշկասոցիալական փորձաքննություն իրականացնող հանձնաժողովի նիստին խորհրդակցական ձայնի իրավունքով մասնակցող մասնագետների ցանկի ձևավորումն ու հաստատումը,

3) Հայաստանի Հանրապետության աշխատանքի և սոցիալական հարցերի նախարարի հետ համատեղ միջոցներ ձեռնարկել մինչև 2019 թվականի հուլիսի 1-ը բժշկասոցիալական փորձաքննության ենթարկվելու նպատակով օգտաքարտ տրամադրող բժշկական կազմակերպությունների անձնակազմը վերապատրաստելու ուղղությամբ։

6. Հայաստանի Հանրապետության աշխատանքի և սոցիալական հարցերի նախարարին, Հայաստանի Հանրապետության առողջապահության նախարարին, Հայաստանի Հանրապետության կրթության և գիտության նախարարին՝ մինչև 2019 թվականի հուլիսի 1-ը ապահովել Հայաստանի Հանրապետության կառավարության 2012 թվականի հոկտեմբերի 25-ի N 43 արձանագրային որոշման N 1 հավելվածով նախատեսված առողջապահության ոլորտի միասնական էլեկտրոնային տեղեկատվական համակարգի և հաշմանդամության ունեցող անձանց իրավունքների պաշտպանության և սոցիալական ներառման ոլորտի տեղեկատվական շտեմարանի, կրթության ոլորտի տեղեկատվական շտեմարանի միջև տեղեկատվության ինքնաշխատ փոխանակությունն իրականացնող ծրագրային գործիքների ներդրման համար անհրաժեշտ աշխատանքների իրականացումը:

7. Սույն որոշումն ուժի մեջ է մտնում պաշտոնական հրապարակման հաջորդ օրվանից։

8. Սույն որոշումն ուժի մեջ մտնելու օրվանից ուժը կորցրած ճանաչել Հայաստանի Հանրապետության կառավարության 2006 թվականի մարտի 02-ի «Բժշկասոցիալական փորձաքննության իրականացման կարգը հաստատելու մասին» N 276-Ն որոշումը:

**Հավելված   
Հայաստանի Հանրապետության**

**կառավարության 2018 թվականի  
------------- -ի N ----- -Ն որոշման**

**Կ Ա Ր Գ**

**ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ԻՐԱԿԱՆԱՑՄԱՆ  
I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են բժշկասոցիալական փորձաքննության (վերափորձաքննության), անձի բժշկական հետազոտության օգտաքարտի (ֆորմուլյարի) հասկացությունները, բժշկասոցիալական փորձաքննության (վերափորձաքննության) իրականացման նպատակները և հիմքերը, կարգավորվում են անձի բժշկական հետազոտության օգտաքարտի տրամադրման, բժշկասոցիալական փորձաքննության (վերափորձաքննության) իրականացման, բժշկասոցիալական փորձաքննության ոլորտում որոշումների ընդունման և հաշմանդամության ճանաչման հետ կապված հարաբերությունները:
2. Բժշկասոցիալական փորձաքննության (վերափորձաքննության) կարող են ենթարկվել Հայաստանի Հանրապետության քաղաքացիները, Հայաստանի Հանրապետությունում բնակվող՝ բնակության իրավունք (կացության կարգավիճակ) ունեցող օտարերկրյա քաղաքացիները, քաղաքացիություն չունեցող անձինք, ինչպես նաև Հայաստանի Հանրապետությունում փախստականի կարգավիճակ ունեցող անձինք՝ Հայաստանի Հանրապետության օրենքներով, Հայաստանի Հանրապետության միջազգային պայմանագրերով և սույն կարգով սահմանված պահանջներին համապատասխան:
3. Անձը ենթակա է բժշկասոցիալական փորձաքննության (վերափորձաքննության), եթե բնակչության պետական ռեգիստրի տվյալների համաձայն՝ հաշվառված է Հայաստանի Հանրապետությունում բնակության վայրի հասցեով (բացառությամբ մահվան պատճառական կապը որոշելու դեպքի)։ Հայաստանի Հանրապետությունում բնակվող՝ բնակության իրավունք (կացության կարգավիճակ) ունեցող օտարերկրյա քաղաքացին ենթակա է բժշկասոցիալական փորձաքննության (վերափորձաքննության), եթե նա բժշկասոցիալական փորձաքննության օրվա դրությամբ առնվազն երեք տարի անընդմեջ հաշվառված է Հայաստանի Հանրապետությունում բնակության վայրի հասցեով:

**II. ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ԵՎ ՎԵՐԱՓՈՐՁԱՔՆՆՈՒԹՅԱՆ ՀԱՍԿԱՑՈՒԹՅՈՒՆԸ, ԴՐԱՆՑ ԻՐԱԿԱՆԱՑՄԱՆ ՆՊԱՏԱԿՆԵՐԸ ԵՎ ՀԻՄՔԵՐԸ**

1. Բժշկասոցիալական փորձաքննությունը Հայաստանի Հանրապետության օրենսդրությամբ սահմանված դեպքերում ու կարգով իրականացվող և վարչական ակտի ընդունմամբ եզրափակվող գործընթաց է: Բժշկասոցիալական վերափորձաքննությունը կրկին անգամ իրականացվող բժշկասոցիալական փորձաքննությունն է: Բժշկասոցիալական փորձաքննության (վերափորձաքննության) իրականացման նպատակով հարուցվում է վարչական վարույթ։
2. Բժշկասոցիալական փորձաքննությունն իրականացվում է.
   1. հաշմանդամություն ունեցող անձ (երեխա) ճանաչելու (հաշմանդամություն սահմանելու) նպատակով,
   2. հաշմանդամություն ունեցող անձի հաշմանդամության պատճառական կապը սահմանելու (փոփոխելու) նպատակով,
   3. հաշմանդամություն ունեցող անձի մասնագիտական աշխատունակության կորստի աստիճանը որոշելու համար, եթե հաշմանդամության պատճառը աշխատանքային խեղումն է կամ վնասվածքը, կամ մասնագիտական հիվանդությունը.
   4. հաշմանդամություն ունեցող անձի համար ծառայությունների անհատական ծրագիր մշակելու և այդ ծրագիրը վերանայելու նպատակով,
   5. մահվան պատճառական կապը որոշելու նպատակով,
   6. ժամանակավոր անաշխատունակության ժամկետը երկարաձգելու մասին որոշում ընդունելու նպատակով:
3. Հաշմանդամություն ունեցող անձ ճանաչելու (հաշմանդամություն սահմանելու) նպատակով իրականացվող բժշկասոցիալական փորձաքննությունը ներառում է.
   1. կենսագործունեության սահմանափակման տեսակը և աստիճանը, հաշմանդամության խումբը («հաշմանդամություն ունեցող երեխա» կարգավիճակը) և հաշմանդամության ժամկետը որոշելը (այդ թվում՝ ծառայությունների անհատական ծրագիրը մշակելու նպատակով)՝ հաշվի առնելով Հայաստանի Հանրապետության օրենսդրությամբ սահմանված բժշկասոցիալական փորձաքննության չափորոշիչները,
   2. հաշմանդամության պատճառական կապը որոշելը,
   3. մասնագիտական աշխատունակության կորստի աստիճանը որոշելը, եթե հաշմանդամության պատճառը աշխատանքային խեղումն է կամ վնասվածքը, կամ մասնագիտական հիվանդությունը։
4. մինչև 2019 թվականի հուլիսի 1-ը հաշմանդամությունը որոշվում է՝ հաշվի առնելով բժշկասոցիալական փորձաքննության ժամանակ օգտագործվող  դասակարգիչները և հաշմանդամության խմբերի **սահմանման չափանիշները, իսկ 2019 թվականի հուլիսի 1-ից՝** Առողջապահության համաշխարհային կազմակերպության ֆունկցիաների միջազգային դասակարգման հիման վրա գնահատված օրգանիզմի ֆունկցիայի խանգարման և մարմնի կառուցվածքի խախտման (այսուհետ նաև՝ ԱՀԿ ՖՄԴ առողջության բաղադրիչ) տեսակը և աստիճանը, անձի գործունեությունն ու մասնակցությունը:
5. Հաշմանդամության պատճառները (հաշմանդամության պատճառական կապը) սահմանվում է Հայաստանի Հանրապետության օրենքով: Ծառայությունների անհատական ծրագիր մշակելու կարգը սահմանում է Հայաստանի Հանրապետության կառավարությունը։
6. Սույն կարգի հիման վրա մահվան պատճառական կապը որոշվում է, եթե մահվան պատճառը կապված է.
   1. աշխատանքային պարտականությունների կատարմամբ պայմանավորված խեղման կամ վնասվածքի հետ.
   2. մասնագիտական հիվանդության հետ.
   3. Չեռնոբիլի ԱԷԿ-ի վթարի և այլ ճառագայթային աղետների վերացման աշխատանքների ժամանակ ձեռք բերած հիվանդության կամ uտացած խեղման կամ վնաuվածքի հետ.
   4. Հայրենական մեծ պատերազմի և այլ պետություններում մարտական գործողությունների ժամանակ ձեռք բերած հիվանդության կամ uտացած խեղման կամ վնաuվածքի հետ.
   5. Հայաuտանի Հանրապետության պաշտպանության ժամանակ ձեռք բերած հիվանդության կամ uտացած խեղման կամ վնաuվածքի հետ.
   6. զինվորական ծառայության ժամանակ կամ զինվորական պարտականությունները կատարելիu ձեռք բերած հիվանդության կամ uտացած խեղման կամ վնաuվածքի հետ.
   7. մարտական գործողություններին մասնակցելու ժամանակ ձեռք բերած հիվանդության կամ uտացած խեղման կամ վնաuվածքի հետ.
   8. հակառակորդի հետ շփման գծում մարտական հերթապահության ժամանակ ձեռք բերած հիվանդության կամ uտացած խեղման կամ վնաuվածքի հետ.
   9. հակառակորդի հետ շփման գծում հատուկ առաջադրանք կատարելիս ձեռք բերած հիվանդության կամ uտացած խեղման կամ վնաuվածքի հետ.
   10. Հայաստանի Հանրապետության oրենuդրությամբ նախատեuված այլ հանգամանքների հետ։
7. Բժշկասոցիալական փորձաքննությունն իրականացվում է՝
   1. ֆիզիկական անձի (այսուհետ՝ անձ) դիմումի հիման վրա, կամ
   2. բժշկասոցիալական փորձաքննության ոլորտում իրավասու պետական մարմնի (այսուհետ նաև՝ լիազորած մարմին) նախաձեռնության հիման վրա` Հայաստանի Հանրապետության օրենքներով, սույն կարգով և այլ իրավական ակտերով սահմանված դեպքերում:
8. Բժշկասոցիալական վերափորձաքննությունն իրականացվում է՝

1) անձի դիմումի հիման վրա՝

ա. հաշմանդամության ժամկետը լրանալու դեպքում՝ հաշմանդամություն ունեցող անձ ճանաչելու (հաշմանդամություն սահմանելու) նպատակով,

բ. հաշմանդամություն ունեցող անձի (հաշմանդամություն ունեցող երեխայի) առողջական վիճակի փոփոխության (վատթարացման կամ բարելավման՝ օրգանիզմի ֆունկցիայի լրիվ կամ մասնակի վերականգնման) դեպքում՝ հաշմանդամություն ունեցող անձ ճանաչելու (հաշմանդամություն սահմանելու) նպատակով,

գ. բժշկասոցիալական փորձաքննական (վերափորձաքննական) որոշումը (վարչական ակտը) բողոքարկելու դեպքում,

դ. Հայաստանի Հանրապետության օրենսդրությամբ սահմանված այլ դեպքերում.

2) լիազորած մարմնի նախաձեռնության հիման վրա (վարչական ակտի իրավաչափությունը գնահատելու համար): Լիազորած մարմնի նախաձեռնության հիման վրա բժշկասոցիալական վերափորձաքննություն իրականացնելու կարգը սահմանում է լիազոր մարմինը:

**III. ԱՆՁԻ ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ՈՒՂԵԳԻՐԸ, ԲԺՇԿԱԿԱՆ ՀԵՏԱԶՈՏՈՒԹՅԱՆ ՕԳՏԱՔԱՐՏԸ ԵՎ ԴՐԱՆՔ ՏՐԱՄԱԴՐԵԼՈՒ ԸՆԹԱՑԱԿԱՐԳԵՐԸ։ ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁ ՃԱՆԱՉԵԼՈՒ (ՀԱՇՄԱՆԴԱՄՈՒԹՅՈՒՆ ՍԱՀՄԱՆԵԼՈՒ) ՆՊԱՏԱԿՈՎ ԻՐԱԿԱՆԱՑՎՈՂ ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅՈՒՆԸ**

1. Հաշմանդամություն ունեցող անձ ճանաչելու (հաշմանդամություն սահմանելու) նպատակով բժշկասոցիալական փորձաքննությունն (վերափորձաքննությունն) իրականացվում է անձի բժշկասոցիալական փորձաքննության ուղեգրի (այսուհետ՝ ուղեգիր) հիման վրա։
2. 2019 թվականի հուլիսի 1-ից հաշմանդամություն ունեցող անձ ճանաչելու (հաշմանդամություն սահմանելու) նպատակով բժշկասոցիալական փորձաքննությունն (վերափորձաքննությունն) իրականացվում է անձի բժշկական հետազոտության օգտաքարտի (այսուհետ՝ օգտաքարտ) հիման վրա։ Օգտաքարտը լրացվում է էլեկտրոնային եղանակով (այսուհետ՝ էլեկտրոնային օգտաքարտ)։
3. Բժշկասոցիալական փորձաքննության ենթարկվելու նպատակով ուղեգիր կամ օգտաքարտ ստանալու համար դիմելու կարգը, ուղեգրում և օգտաքարտում ներառվող տվյալների ցանկը, ուղեգիրը և օգտաքարտը լրացնելու կարգը, օգտաքարտը լրացնողի իրավունքների և պարտականությունների շրջանակը սահմանվում է Հայաստանի Հանրապետության առողջապահության նախարարի և լիազորած մարմնի ղեկավարի համատեղ հրամանով։
4. Բժշկասոցիալական փորձաքննության ենթարկվելու նպատակով ուղեգիրը ստանալու համար անձը դիմում է.
   1. իրեն առողջության առաջնային պահպանման ծառայություններ մատուցող բժշկական կազմակերպություն,
   2. «Հոգեբուժական օգնության մասին» Հայաստանի Հանրապետության օրենքի 3-րդ հոդվածով սահմանված հոգեբուժական կազմակերպություն, եթե անձի կենսագործունեության ենթադրյալ սահմանափակումը պայմանավորված է հոգեկան ֆունկցիաների խանգարումներով, կամ
   3. քրեակատարողական հիմնարկի բժշկական սպասարկում իրականացնող ստորաբաժանում, եթե անձը պատիժը կրում է քրեակատարողական հիմնարկում:

Օգտաքարտ ստանալու համար անձը կարող է դիմել սույն կետով սահմանված, ինչպես նաև իր բժշկական օգնությունն ու սպասարկումն իրականացրած բժշկական կազմակերպություն:

1. Բժշկական կազմակերպությունը, հիմք ընդունելով իր կողմից իրականացված՝ օբյեկտիվ զննության արդյունքները, իրականացված ախտորոշիչ, բուժական և վերականգնողական միջոցառումների արդյունքների վերաբերյալ տվյալները.
   1. լրացնում է ուղեգիրը կամ օգտաքարտը և անձին է տրամադրում համապատասխան ստացական, եթե առկա են օրգանիզմի ֆունկցիայի (ֆունկցիաների) երկարատև կամ կայուն խանգարումներ կամ մարմնի կառուցվածքի խախտումներ,
   2. մերժում է ուղեգիր կամ օգտաքարտ լրացնելը՝ այդ մասին գրավոր տեղեկացնելով դիմողին։
2. Բժշկական կազմակերպությունը մերժում է ուղեգիր կամ օգտաքարտ լրացնելը, եթե.
   1. չեն լրացել սույն կարգի 20-րդ կետում նշված ժամկետները,
   2. չեն ավարտվել բուժական և վերականգնողական միջոցառումները, բացառությամբ սույն կարգի 20-րդ կետով նախատեսված դեպքերի,
   3. առկա չեն օրգանիզմի ֆունկցիայի (ֆունկցիաների) երկարատև կամ կայուն խանգարումներ կամ մարմնի կառուցվածքի խախտումներ,
   4. առկա չեն օրգանիզմի ֆունկցիայի (ֆունկցիաների) երկարատև կամ կայուն խանգարումները կամ մարմնի կառուցվածքի խախտումները հավաստող՝ վերջին անգամ օգտաքարտ ստանալուց հետո իրականացված կլինիկալաբորատոր, գործիքային հետազոտությունների արդյունքները։
3. Բժշկական կազմակերպությունը չի կարող մերժել ուղեգիր կամ օգտաքարտ լրացնելը այլ պատճառով, քան սահմանված է սույն կարգի 17-րդ կետով։
4. Եթե բժշկական կազմակերպությունը մերժում է ուղեգիր կամ օգտաքարտ լրացնելը, ապա այդ մասին ծանուցում է անձին։ Սույն կետում նշված ծանուցումը ներառում է.
   1. անձի նույնականացման տվյալները,
   2. ուղեգիր կամ օգտաքարտ լրացնելը մերժելու պատճառը,
   3. բժշկական կազմակերպության գործողությունները բողոքարկելու կարգը և այլն։

Ուղեգիր կամ օգտաքարտ լրացնելը մերժելու ծանուցման ձևը և տրամադրելու կարգը սահմանվում է Հայաստանի Հանրապետության առողջապահության նախարարի և լիազորած մարմնի ղեկավարի համատեղ հրամանով։

1. Բժշկական կազմակերպությունը ուղեգիրը կամ օգտաքարտը լրացնում է անհրաժեշտ ախտորոշիչ, բուժական և վերականգնողական միջոցառումների իրականացումից հետո, բայց ոչ շուտ, քան ախտորոշումից (բուժման սկզբից) 3 ամիս հետո։ Տևական բուժում պահանջող հիվանդությունների ժամանակ բժշկական կազմակերպությունը ուղեգիրը կամ օգտաքարտը լրացնում է նաև բուժման ընթացքում, սակայն ոչ շուտ, քան բուժման սկզբից 3 ամիս հետո։ Վերականգնման հեռանկարի բացակայություն ունեցող հիվանդությունների դեպքում բժշկական կազմակերպությունը ուղեգիրը կամ օգտաքարտը լրացնում է ախտորոշումից անմիջապես հետո։
2. Վերականգնման հեռանկարի բացակայություն ունեցող հիվանդությունների ցանկը սահմանվում է Հայաստանի Հանրապետության առողջապահության նախարարի և լիազորած մարմնի ղեկավարի համատեղ հրամանով։
3. Բժշկական կազմակերպությունը բժշկասոցիալական փորձաքննության ենթարկվելու նպատակով ուղեգիր կամ օգտաքարտ ստանալու համար դիմելուց հետո 5 աշխատանքային օրվա ընթացքում լրացնում է ուղեգիրը կամ օգտաքարտը (անձին է տրամադրում համապատասխան ստացական) կամ մերժում է դրանց լրացնելը և այդ մասին գրավոր տեղեկացնում է դիմողին։
4. Դիմողի հայեցողությամբ կամ ըստ անհրաժեշտության կարող են փորձաքննվողի բնակության վայրի տարածքը սպասարկող կառուցվածքային ստորաբաժանում (այսուհետ նաև՝ ԲՍՓՀ) ներկայացվել նաև բժշկասոցիալական փորձաքննություն հայցող անձի առողջության խաթարումը հաստատող բժշկական և վարչական վարույթին առնչվող այլ փաստաթղթեր՝ բժշկասոցիալական փորձաքննություն իրականացնելու համար դիմումը ներկայացնելու համար սահմանված կարգով;
5. Հաշմանդամություն ունեցող անձ ճանաչելու (հաշմանդամություն սահմանելու) նպատակով բժշկասոցիալական փորձաքննությունն իրականացվում է փաստաթղթային ուսումնասիրության եղանակով.
   1. եթե անձը բուժման նպատակով գտնվում է Հայաստանի Հանրապետությունից դուրս, սույն կարգով սահմանված՝ բժշկական զննության եղանակով իրականացված նրա նախորդ բժշկասոցիալական փորձաքննության արդյունքում ընդունված բժշկասոցիալական փորձաքննական որոշմամբ ճանաչվել է որպես հաշմանդամություն ունեցող անձ (հաշմանդամություն ունեցող երեխա), դիմումում նշել է բժշկասոցիալական փորձաքննությունը փաստաթղթային ուսումնասիրության եղանակով իրականացնելու մասին և դիմումը ներկայացրել է ոչ ուշ, քան նախորդ բժշկասոցիալական փորձաքննական որոշմամբ սահմանված՝ հաշմանդամության ճանաչման և հաշմանդամության խմբի (կամ «հաշմանդամություն ունեցող երեխա» կարգավիճակի) տրման ժամկետը լրանալուց հետո մեկ ամսվա ընթացքում,
   2. Հայաստանի Հանրապետության առողջապահության և Հայաստանի Հանրապետության աշխատանքի և սոցիալական հարցերի նախարարների համատեղ հրամանով սահմանված՝ բժշկասոցիալական փորձաքննության փաստաթղթային ուսումնասիրության եղանակ ենթադրող հիվանդությունների կամ ախտաբանական վիճակների առկայության դեպքում,
   3. սույն կարգով սահմանված այլ դեպքերում։

Սույն կետի 1-ին ենթակետում նշված կարգով բժշկասոցիալական փորձաքննություն իրականացնելու համար դիմելու կարգը և դիմումին կից ներկայացվող փաստաթղթերի ցանկը սահմանում է լիազորած մարմինը։

1. Բժշկասոցիալական փորձաքննությունն իրականացվում է բժշկական զննության եղանակով, եթե համաձայն Հայաստանի Հանրապետության oրենuդրության և այլ իրավական ակտերի՝ ուղղակիորեն նախատեսված չէ տվյալ դեպքով բժշկասոցիալական փորձաքննությունը փաստաթղթային ուսումնասիրության եղանակով իրականացնելու դրույթ։
2. 2019 թվականի հուլիսի 1-ից սկսած՝ տեղեկատվական շտեմարանում հաշվառված տվյալների հիման վրա ձևավորվում է բժշկասոցիալական փորձաքննության էլեկտրոնային գործ (այսուհետ՝ էլեկտրոնային ԲՍՓ գործ)։ Մինչև 2019 թվականի հուլիսի 1-ը դիմումի և դրան կից ներկայացված փաստաթղթերի հիման վրա ձևավորվում է փաստաթղթային բժշկասոցիալական փորձաքննության գործ (այսուհետ՝ ԲՍՓ գործ):
3. 2019 թվականի հուլիսի 1-ից սկսած բժշկասոցիալական փորձաքննական վարույթի փաստաթղթային գործ չի վարվում։
4. Ուղեգիրը, կից փաստաթղթերը կամ էլեկտրոնային գործը ստանալուց հետո՝ ԲՍՓՀ-ն եռօրյա ժամկետում ուսումնասիրում է այն և կազմում է ուսումնասիրության արդյունքների վերաբերյալ եզրակացություն։ Սույն կետում նշված ուսումնասիրությունը ներառում է.
   1. ախտորոշման հիմնավորվածության՝ օբյեկտիվ զննության արդյունքների, ախտորոշումը հաստատող կլինիկալաբորատոր, գործիքային հետազոտությունների ամբողջականության, ախտորոշման (հիվանդության ախտանիշների) և հետազոտությունների արդյունքների համապատասխանության գնահատումը,
   2. օրգանիզմի ֆունկցիայի (ֆունկցիաների) երկարատև կամ կայուն խանգարումների կամ մարմնի կառուցվածքի խախտումների առկայության գնահատումը՝ համաձայն էլեկտրոնային կամ փաստաթղթային ԲՍՓ գործի,
   3. բժշկասոցիալական փորձաքննության եղանակի վերաբերյալ առաջարկություն, ներառյալ համապատասխան հիմնավորումները։
5. ԲՍՓՀ-ն անձին ծանուցում է բժշկասոցիալական փորձաքննությունը բժշկական զննության կամ փաստաթղթային ուսումնասիրության եղանակով իրականացնելու, բժշկասոցիալական փորձաքննության վայրի, օրվա և ժամի մասին։
6. 2019 թվականի հուլիսի 1-ից հետո, եթե փորձաքննվողը մինչև 18 տարեկան երեխա է, ապա Էլեկտրոնային գործն ուղարկվում և (կամ) առցանց հասանելի են լինում նաև Հայաստանի Հանրապետության կրթության և գիտության նախարարության մանկավարժահոգեբանական աջակցության կենտրոնին (այսուհետ՝ մանկավարժահոգեբանական կենտրոն)՝ բժշկասոցիալական փորձաքննությունից հետո Հայաստանի Հանրապետության կառավարության սահմանած կարգով անձի գործունեության և մասնակցության, ինչիպես նաև միջավայրային գործոնների գնահատում իրականացնելու նպատակով։ Մինչ այդ, մանկավարժահոգեբանական կենտրոնի կողմից նշված գնահատման արդյունքները կարող են ԲՍՓՀ ներկայացվել փաստաթղթային եղանակով՝ ըստ անհրաժեշտության:
7. Օգտաքարտում առկա թերությունները (բացթողումները) շտկելու և (կամ) օգտաքարտի (անձի առողջական վիճակի) վերաբերյալ լրացուցիչ պարզաբանումներ ստանալու նպատակով օգտաքարտը բժշկական կազմակերպությանը վերադարձնելու կարգը սահմանվում է լիազոր մարմնի ղեկավարի հրամանով, իսկ բժշկական կազմակերպության կողմից օգտաքարտում առկա թերությունները (բացթողումները) շտկելու և (կամ) լրացուցիչ պարզաբանումներ տրամադրելու կամ տրամադրելու անհնարինության մասին տեղեկացնելու պայմաններն ու կարգը սահմանվում է Հայաստանի Հանրապետության առողջապահության նախարարի և լիազորած մարմնի ղեկավարի համատեղ հրամանով։
8. Բժշկական զննության եղանակով բժշկասոցիալական փորձաքննությունն իրականացվում է ԲՍՓՀ-ի նիստում՝ այդ նպատակի համար առանձնացված սենյակում, որն ապահովված է պատշաճ բժշկական զննություն ապահովելու և տարածքային հանձնաժողովի անդամների աշխատանքային բնականոն գործունեությունն իրականացնելու համար անհրաժեշտ պայմաններով:
9. Բժշկական զննության եղանակով բժշկասոցիալական փորձաքննությունը կարող է իրականացվել նաև անձի փաստացի բնակության վայրում կամ հիվանդանոցային ձևով բժշկական օգնություն և սպասարկում իրականացնող կազմակերպությունում (ԲՍՓՀ-ի արտագնա նիստում), եթե անձը, ելնելով առողջական վիճակից, չի կարող ներկայանալ բժշկասոցիալական փորձաքննության իրականացման վայր: Բժշկական զննության եղանակով բժշկասոցիալական փորձաքննությունը անձի փաստացի բնակության վայրում կամ հիվանդանոցային ձևով բժշկական օգնություն և սպասարկում իրականացնող կազմակերպությունում (տարածքային հանձնաժողովի արտագնա նիստում) իրականացնելու վերաբերյալ որոշումը կայացնում է ԲՍՓՀ նախագահը՝ անձի բժշկասոցիալական փորձաքննությունը բժշկական զննության եղանակով իրականացնելու մասին որոշում կայացնելիս։
10. Փորձաքննվողի ներկայությունը բժշկական զննության եղանակով բժշկասոցիալական փորձաքննությանը (տարածքային հանձնաժողովի նիստին) պարտադիր է։
11. Բժշկական զննության եղանակով բժշկասոցիալական փորձաքննությանը կարող է ներկա ներկա լինել նաև փորձաքննվողի ներկայացուցիչը կամ վարչական վարույթում հանդես եկող այլ անձը (վկա, թարգմանիչ, այլ մարմնի ներկայացուցիչ և այլն)։
12. Փաստաթղթային ուսումնասիրության եղանակով բժշկասոցիալական փորձաքննությունն իրականացվում է բժշկասոցիալական փորձաքննության բնագավառում գործառույթներ իրականացնող գրասենյակի (այսուհետ՝ գրասենյակ) համապատասխան ստորաբաժանման կողմից՝ գրասենյակի գտնվելու վայրում:
13. Փորձաքննվողը կամ նրա ներկայացուցիչը կամ վարչական վարույթում հանդես եկող այլ անձը (վկա, թարգմանիչ, այլ մարմնի ներկայացուցիչ և այլն) կարող է ներկա լինել փաստաթղթային ուսումնասիրության եղանակով իրականացվող բժշկասոցիալական փորձաքննությանը:
14. Փաստաթղթային ուսումնասիրության եղանակով իրականացվող բժշկասոցիալական փորձաքննության օրվա, ժամի, վայրի և այլ պայմանների մասին պատշաճ ձևով իրազեկված անձի (նրա ներկայացուցչի) չներկայանալը հիմք չի հանդիսանում վարչական վարույթը կասեցնելու համար և չի կարող խոչընդոտել գործի քննությանը:
15. Բժշկասոցիալական փորձաքննություն իրականացնող հանձնաժողովի նիստին ներկա գտնվելու իրավունք ունեցող անձը նշանակված բժշկասոցիալական փորձաքննության օրը և ժամին, ներկայանում է բժշկասոցիալական փորձաքննության իրականացման (հանձնաժողովի նիստի անցկացման) համար նախատեսված վայր՝ ներկայացնելով անձը հաստատող փաստաթղթի բնօրինակը: Բժշկասոցիալական փորձաքննություն իրականացնող հանձնաժողովը.
    1. անձը հաստատող փաստաթղթի (բնօրինակի) հիման վրա նույնականացնում է վարչական վարույթում հանդես եկող անձանց (փորձաքննվողին, վկաներին, թարգմանչին, այլ մարմինների ներկայացուցիչներին),
    2. վարչական վարույթում հանդես եկող անձանց ծանոթացնում է բժշկասոցիալական փորձաքննության իրականացման ընթացակարգին բացատրում է բժշկասոցիալական փորձաքննության ընթացքում նրանց իրավունքները և պարտականությունները,
    3. լսում անձի, նրա ներկայացուցչի, վարչական վարույթում հանդես եկող այլ անձանց բացատրությունները, կատարում է վարչական գործում առկա բոլոր նյութերի լրիվ, օբյեկտիվ և համակողմանի ուսումնասիրություն, գնահատում է վարչական գործում առկա բոլոր փաստական և իրավական հանգամանքները,
    4. իրականացնում է անձի օբյեկտիվ զննությունը (եթե բժշկասոցիալական փորձաքննությունն իրականացվում է բժշկական զննության եղանակով) կամ փաստաթղթային ուսումնասիրությունը (եթե բժշկասոցիալական փորձաքննությունն իրականացվում է փաստաթղթային ուսումնասիրության եղանակով),
    5. բժշկական զննության կամ փաստաթղթային ուսումնասիրության արդյունքում գնահատում է օրգանիզմի ֆունկցիայի խանգարման և մարմնի կառուցվածքի խախտման տեսակը և աստիճանը,
    6. գնահատում է անձի կենսագործունեությունը,
    7. քննարկում է ստացված արդյունքները և կայացնում փորձաքննական որոշում հաշմանդամություն ունեցող անձ ճանաչելու (հաշմանդամություն սահմանելու) կամ հաշմանդամություն ունեցող անձ ճանաչելը (հաշմանդամություն սահմանելը) մերժելու վերաբերյալ,
    8. մշակում է ծառայությունների անհատական ծրագիրը:
16. Սույն կարգի իմաստով անձը հաստատող փաստաթուղթ է համարվում.
    1. Հայաստանի Հանրապետության քաղաքացու դեպքում՝ Հայաստանի Հանրապետության քաղաքացու անձնագիրը կամ նույնականացման քարտը, իսկ մինչև 16 տարեկան երեխաների դեպքում՝ ծննդյան վկայականը կամ անձնագիրը.
    2. օտարերկրյա քաղաքացու, քաղաքացիություն չունեցող անձի դեպքում՝ Հայաստանի Հանրապետությունում բնակության իրավունքը (կացության կարգավիճակը) հաստատող փաստաթուղթը՝ կացության քարտը կամ հատուկ անձնագիրը,
    3. փախստականի կարգավիճակ ունեցող անձի դեպքում՝ կոնվենցիոն ճամփորդական փաստաթուղթը:
17. Այն դեպքում, երբ անձի բժշկասոցիալական փորձաքննությունն իրականացվելու է նրա բնակության վայրում կամ հիվանդանոցային ձևով բժշկական օգնություն և սպասարկում իրականացնող կազմակերպությունում, ապա նշանակված բժշկասոցիալական փորձաքննության օրը և ժամին, տարածքային հանձնաժողովն այցելում է անձին և փորձաքննությունն իրականացնում անձի փաստացի գտնվելու վայրում:
18. Փորձաքննական որոշում կայացնող մարմինը երեք աշխատանքային օրվա ընթացքում որոշման և փորձաքննվող անձի վերաբերյալ տվյալները մուտքագրում է տեղեկատվական շտեմարան։

**VI. ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԱՆՁ ՃԱՆԱՉԵԼՈՒ (ՀԱՇՄԱՆԴԱՄՈՒԹՅՈՒՆ ՍԱՀՄԱՆԵԼՈՒ) ՆՊԱՏԱԿՈՎ ԻՐԱԿԱՆԱՑՎՈՂ ԲԺՇԿԱՍՈՑԻԱԼԱԿԱՆ ՎԵՐԱՓՈՐՁԱՔՆՆՈՒԹՅՈՒՆԸ**

1. Սույն կարգով և այլ իրավական ակտերով սահմանված՝ բժշկասոցիալական փորձաքննության իրականացման պայմաններն ու կարգը կիրառվում են նաև բժշկասոցիալական վերափորձաքննության նկատմամբ, եթե այլ բան նախատեսված չէ Հայաստանի Հանրապետության օրենսդրությամբ։
2. Հաշմանդամություն ունեցող անձ ճանաչելու (հաշմանդամություն սահմանելու) կամ հաշմանդամություն ունեցող անձ ճանաչելը (հաշմանդամությունը սահմանելը) մերժելու վերաբերյալ բժշկասոցիալական փորձաքննական (վերափորձաքննական) որոշման (վարչական ակտի) բողոքարկման դեպքում անձը ներկայացնում է դիմում (այսուհետ՝ բողոքարկման դիմում)։ Բողոքարկման դիմումը ներկայացվում է ԲՍՓՀ կամ ՀՍԾՏԿ-ի միասնական ընդունարան կամ գրասենյակ կամ լիազորած մարմին։
3. Բողոքարկման դիմումին կից ներկայացվում են նաև բժշկասոցիալական փորձաքննություն իրականացնելու համար անհրաժեշտ փաստաթղթերը (այդ թվում՝ դիմողի հայեցողությամբ ցանկացած փաստաթուղթ, որն առնչվում է անձի առողջական վիճակին)։ Բողոքարկման դիմումի օրինակելի ձևը սահմանում է լիազորած մարմինը։
4. Բողոքարկման դիմումի հիման վրա հաշմանդամություն ունեցող անձ ճանաչելու (հաշմանդամություն սահմանելու) նպատակով բժշկասոցիալական վերափորձաքննությունը իրականացվում է հիմք ընդունելով այն ուղեգիրը կամ օգտաքարտը, որի հիման վրա կայացվել է բողոքարկվող որոշումը։ Բողոքարկման դիմումի հիման վրա բժշկասոցիալական վերափորձաքննությունն իրականացնում է.
   1. գրասենյակի համապատասխան ստորաբաժանումը, եթե բողոքարկվել է ԲՍՓՀ-ի կողմից ընդունված բժշկասոցիալական փորձաքննական որոշումը,
   2. լիազորած մարմնում բժշկասոցիալական փորձաքննության ոլորտում վարչական վարույթ իրականացնող կենտրոնական հանձնաժողովը (այսուհետ՝ կենտրոնական հանձնաժողով), եթե բողոքարկվել է գրասենյակի համապատասխան ստորաբաժանման կողմից ընդունված բժշկասոցիալական փորձաքննական որոշումը։

Կենտրոնական հանձնաժողովի կազմում ընդգրկվում են 3 բժիշկ-փորձագետներ: Կենտրոնական հանձնաժողովի նիստին կարող են մասնակցել նաև այլ մասնագետներ՝ խորհրդակցական ձայնի իրավունքով: Կենտրոնական հանձնաժողովի կազմը և գործունեության կարգը հաստատում է լիազորած մարմինը:

1. Լիազորած մարմնի նախաձեռնության հիման վրա բժշկասոցիալական վերափորձաքննությունն (այսուհետ՝ հսկողական վերափորձաքննություն) իրականացվում է, եթե առկա են բավարար հիմքեր կանխատեսելու, որ.
   1. բժշկասոցիալական փորձաքննությունն իրականացվել է և (կամ) բժշկասոցիալական փորձաքննական որոշումն ընդունվել է Հայաստանի Հանրապետության օրենսդրությամբ սահմանված պահանջների (այդ թվում՝ հաշմանդամության խմբի կամ «հաշմանդամություն ունեցող երեխա» կարգավիճակի որոշման սահմանված չափանիշների) խախտմամբ.
   2. բժշկասոցիալական փորձաքննական որոշումն ընդունվել է կաշառքի, սպառնալիքի, կամ բժշկասոցիալական փորձաքննությունն իրականացնող անձին (անձանց) դիտավորյալ մոլորության մեջ գցելու միջոցով,
   3. բժշկասոցիալական փորձաքննության համար ներկայացված կամ բժշկասոցիալական փորձաքննական որոշման ընդունման համար հիմք հանդիսացող փաստաթղթերը կամ տեղեկությունները կեղծ են կամ ոչ լիարժեք և (կամ) դրանցից ակնհայտ է, որ ըստ էության պետք է ընդունվեր այլ որոշում:
2. Հսկողական վերափորձաքննությունը իրականացնում է գրասենյակի կամ լիազորած մարմնի նախաձեռնությամբ՝ հսկողական վերափորձաքննությունը իրականացնելու որոշման հիման վրա.
3. գրասենյակի համապատասխան ստորաբաժանումը,
4. կենտրոնական հանձնաժողովը։
5. Հսկողական վերափորձաքննությունը իրականացնելու որոշումը ներառում է նաև որոշման ընդունման մանրամասն հիմնավորումը (պատճառաբանական մաս) և հսկողական վերափորձաքննության եղանակը։
6. Բողոքարկման դեպքերում բժշկասոցիալական վերափորձաքննությունը իրականացվում է բժշկական զննության եղանակով, բացառությամբ այն դեպքերի, երբ դիմումում նշվել է բողոքը փաստաթղթային եղանակով քննելու մասին, իսկ հսկողական վերափորձաքննության դեպքերում՝ հսկողական վերափորձաքննություն իրականացնելու որոշմամբ սահմանված եղանակով։
   1. «Վարչարարության հիմունքների և վարչական վարույթի մասին» Հայաստանի Հանրապետության օրենքով վարչական ակտը հանձնելու համար սահմանած կարգով, ոչ ուշ, քան բողոքարկման դիմումը կամ հսկողական վերափորձաքննության որոշումը իրեն հասցեագրելուց հետո՝ երեք աշխատանքային օրվա ընթացքում, փորձաքննվողին, իսկ բողոքարկման դեպքում՝ նաև բողոքարկման դիմումը ներկայացնողին տեղեկացնում է բժշկասոցիալական վերափորձաքննության եղանակի, օրվա, ժամի և վայրի մասին։

**VII. ՀԱՇՄԱՆԴԱՄՈՒԹՅԱՆ ՊԱՏՃԱՌԱԿԱՆ ԿԱՊԸ ՍԱՀՄԱՆԵԼՈՒ (ՓՈՓՈԽԵԼՈՒ), ՄԱՍՆԱԳԻՏԱԿԱՆ ԱՇԽԱՏՈՒՆԱԿՈՒԹՅԱՆ ԿՈՐՍՏԻ ԱՍՏԻՃԱՆԸ ՈՐՈՇԵԼՈՒ, ՄԱՀՎԱՆ ՊԱՏՃԱՌԱԿԱՆ ԿԱՊԸ ՈՐՈՇԵԼՈՒ, ԺԱՄԱՆԱԿԱՎՈՐ ԱՆԱՇԽԱՏՈՒՆԱԿՈՒԹՅԱՆ ԺԱՄԿԵՏԸ ԵՐԿԱՐԱՁԳԵԼՈՒ ՄԱՍԻՆ ՈՐՈՇՈՒՄ ԸՆԴՈՒՆԵԼՈՒ ՆՊԱՏԱԿՈՎ ԻՐԱԿԱՆԱՑՎՈՂ ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅՈՒՆԸ**

1. Հաշմանդամության պատճառական կապը սահմանելու (փոփոխելու), մահվան պատճառական կապը որոշելու նպատակով բժշկասոցիալական փորձաքննությունն իրականացվում է փաստաթղթային եղանակով։
2. Մասնագիտական աշխատունակության կորստի աստիճանը որոշելու նպատակով բժշկասոցիալական փորձաքննությունն իրականացվում է բժշկական զննության եղանակով։
3. Ժամանակավոր անաշխատունակության ժամկետը երկարաձգելու մասին որոշում ընդունելու նպատակով բժշկասոցիալական փորձաքննությունն իրականացվում է բժշկական զննության կամ փաստաթղթային ուսումնասիրության եղանակով։ Ժամանակավոր անաշխատունակության ժամկետը երկարաձգելու մասին որոշում ընդունելու նպատակով բժշկասոցիալական փորձաքննությունն իրականացվում է փաստաթղթային ուսումնասիրության եղանակով, եթե անձը բուժում է ստանում հիվանդանոցային ձևով (պայմաններում), այդ թվում՝ օտարերկրյա պետությունում։
4. Հաշմանդամության պատճառական կապը սահմանելու (փոփոխելու), մահվան պատճառական կապը որոշելու, մասնագիտական աշխատունակության կորստի աստիճանը որոշելու, ժամանակավոր անաշխատունակության ժամկետը երկարաձգելու մասին որոշում ընդունելու նպատակով բժշկասոցիալական փորձաքննությունն իրականացվում է գրասենյակի համապատասխան ստորաբաժանումը։ Ժամանակավոր անաշխատունակության ժամկետը երկարաձգելու մասին որոշում ընդունելու նպատակով բժշկասոցիալական փորձաքննությունն իրականացվում է սույն կարգով սահմանված ուղեգրի կամ օգտաքարտի հիման վրա։
5. Եթե բժշկասոցիալական փորձաքննությունը իրականացվում է մահվան պատճառական կապը որոշելու համար, ապա դիմումին կից ներկայացվում են նաև Հայաստանի Հանրապետության կառավարության 2004 թվականի սեպտեմբերի 23-ի N 1456-Ն որոշման հավելվածի 2-րդ կետով սահմանված փաստաթղթերը:
6. Եթե բժշկասոցիալական փորձաքննություն իրականացնելու համար դիմումը և անհրաժեշտ փաստաթղթերը ներկայացնում է այլ անձ, ապա ներկայացվում են նաև.
7. դիմումը և փաստաթղթերը ներկայացնողի անձը հաստատող փաստաթուղթը.
8. փորձաքննվողի փոխարեն փաստաթղթերը ներկայացնելու իրավունք տվող՝ հանգամանքները հավաստող փաստաթղթեր։
9. Եթե անձը չի ներկայացրել բժշկասոցիալական փորձաքննություն իրականացնելու համար անհրաժեշտ փաստաթղթերը, ապա այդ փաստաթղթերը կարող են ներկայացվել մինչև վարչական վարույթի ավարտը (այդ թվում՝ սույն կարգով սահմանված բժշկական զննություն իրականացնելու օրը)։
10. Բժշկասոցիալական փորձաքննություն իրականացնելու համար դիմումը և անհրաժեշտ փաստաթղթերը ներկայացվում են.
11. առձեռն՝ տարածքային մարմնի գտնվելու վայր կամ տարածքային մարմնի գտնվելու վայրի համալիր սոցիալական ծառայությունների տարածքային կենտրոնի (այսուհետ՝ ՀՍԾՏԿ) միասնական ընդունարան այցելելու միջոցով,
12. փոստային կապի միջոցով,
13. էլեկտրոնային եղանակով։
14. Բժշկասոցիալական փորձաքննություն իրականացնելու համար դիմումը և անհրաժեշտ փաստաթղթերը կարող է ներկայացնել.
15. անձը, ով ենթակա է բժշկասոցիալական փորձաքննության (այսուհետ՝ փորձաքննվող),
16. անչափահաս կամ խնամակալության տակ գտնվող փորձաքննվողի օրինական ներկայացուցիչը` ծնողը, որդեգրողի կամ խնամակալը,
17. պատրոնաժի ներքո գտնվող փորձաքննվողի պատրոնը,
18. փորձաքննվողի ընտանիքի անդամը, եթե անձը, ուղեգրի կամ օգտաքարտի և ներկայացված բժշկական փաստաթղթերի համաձայն, առողջական վիճակի բերումով չի կարող ինքնուրույն իրականացնել իր իրավունքները,
19. փորձաքննվողի բնակության վայրը սպասարկող սոցիալական աշխատողը,
20. այլ անձ, եթե ներկայացնում է փորձաքննվողի անունից հանդես գալու գրավոր լիազորություն (լիազորագիր)։
21. Մահվան պատճառական կապը որոշելու համար բժշկասոցիալական փորձաքննություն իրականացնելու նպատակով դիմումը և անհրաժեշտ փաստաթղթերը ներկայացնում է մահացածի իրավահաջորդը (նրա ներկայացուցիչը) կամ այլ շահագրգիռ անձ:
22. Եթե բժշկասոցիալական փորձաքննություն իրականացնելու համար դիմումը և անհրաժեշտ փաստաթղթերը ներկայացվում է ՀՍԾՏԿ-ի միասնական ընդունարան այցելելու միջոցով, ապա համապատասխան աշխատողը ներկայացված անձը հաստատող փաստաթղթի և բնակչության պետական ռեգիստրի տվյալների հիման վրա նույնականացնում է փորձաքննվողին և.
23. դիմումը հաշվառում է համապատասխան տեղեկատվական շտեմարանում,
24. ներկայացված փաստաթղթերի էլեկտրոնային լուսապատճենները, պատկերամուտի (սքանավորման) միջոցով ներբեռնում է տեղեկատվական շտեմարան,
25. 2019 թվականի հուլիսի 1-ից հետո, եթե բժշկասոցիալական փորձաքննությունն իրականացվում է ժամանակավոր անաշխատունակության ժամկետը երկարաձգելու մասին որոշում ընդունելու նպատակով՝ առողջապահության ոլորտի տեղեկատվական համակարգից ինքնաշխատ եղանակով տեղեկատվական շտեմարան է ներբեռնում բժշկասոցիալական փորձաքննությունը իրականացնելու համար անհրաժեշտ՝ անձի առողջական վիճակի վերաբերյալ տվյալները և էլեկտրոնային օգտաքարտի տվյալները,
26. տեղեկատվական շտեմարանից տպում է ստացականը, այն հաստատում ստորագրությամբ (դրոշմակնիքով) և ներկայացնում է փաստաթղթերը ներկայացնողի ստորագրությանը,
27. ստացականի՝ փաստաթղթերը ներկայացնողի կողմից ստորագրված տարբերակի էլեկտրոնային լուսապատճենը, պատկերամուտի (սքանավորման) միջոցով ներբեռնում է տեղեկատվական շտեմարան,
28. փաստաթղթերը ներկայացնողին է վերադարձվում բոլոր բնօրինակ փաստաթղթերը։
29. Ստացականում ներառվում են.
30. «Վարչարարության հիմունքների և վարչական վարույթի մասին» Հայաստանի Հանրապետության օրենքի 30-րդ հոդվածի 2-րդ մասի հիման վրա վարչական վարույթ հարուցվելու մասին ծանուցումը,
31. անհրաժեշտ լրացուցիչ փաստաթղթերի (տվյալների) ցանկը,
32. լիազորված մարմնի սահմանած այլ տվյալներ։
33. Բժշկասոցիալական փորձաքննություն իրականացնելու համար դիմումի օրինակելի ձևը (դիմումում ներառվող տվյալների ցանկը), դիմումին կից ներկայացվող փաստաթղթերի ցանկը` ըստ փորձաքննության նպատակների, տեղեկատվական շտեմարան մուտքագրվող տվյալների ցանկը, տվյալները մուտքագրելու կարգը, ստացականի ձևը (ստացականում ներառվող տվյալների ցանկը) սահմանում է լիազորված մարմինը։
34. Եթե բժշկասոցիալական փորձաքննություն իրականացնելու համար անհրաժեշտ փաստաթղթերը ներկայացվում է ՀՍԾՏԿ-ի միասնական ընդունարան այցելելու միջոցով, ապա ներկայացված փաստաթղթերը ընդունվում (հաշվառվում) և համապատասխան ԲՍՓՀ-ին են փոխանցվում Հայաստանի Հանրապետության կառավարության 2015 թվականի սեպտեմբերի 10-ի N 1061-Ն որոշմամբ սահմանված կարգով: Փաստաթղթային եղանակով բժշկասոցիալական փորձաքննությունների դեպքում անհրաժեշտ փաստաթղթերը ներկայացվում են գրասենյակ:

**VIII. ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ՈԼՈՐՏՈՒՄ ՎԱՐՉԱԿԱՆ ՎԱՐՈՒՅԹԻ ԿԱՍԵՑՈՒՄԸ, ԿԱՐՃՈՒՄԸ ԵՎ ԺԱՄԿԵՏԻ ԵՐԿԱՐԱՁԳՈՒՄԸ**

1. Բժշկասոցիալական փորձաքննության (վերափորձաքննության) իրականացման նպատակով հարուցված վարչական վարույթի ժամկետի, վարչական վարույթի ժամկետը երկարաձգելու, վարչական վարույթը կասեցնելու, կարճելու, վերսկսելու հետ կապված հարաբերությունները կարգավորվում են «Վարչարարության հիմունքների և վարչական վարույթի մասին» Հայաստանի Հանրապետության օրենքով։ Այս դեպքում վարչական վարույթի ժամկետը երկարաձգելու, վարչական վարույթը կասեցնելու, կարճելու, վերսկսելու վերաբերյալ ընդունված որոշման մասին վարույթի մասնակիցներին լիազորված մարմինը տեղեկացնում է «Վարչարարության հիմունքների և վարչական վարույթի մասին» Հայաստանի Հանրապետության օրենքով վարչական ակտը հանձնելու համար սահմանած կարգով։

**IX. ԲԺՇԿԱՍՈՑԻԱԼԱԿԱՆ ՓՈՐՁԱՔՆՆԱԿԱՆ (ՎԵՐԱՓՈՐՁԱՔՆՆԱԿԱՆ) ՈՐՈՇՈՒՄԸ**

1. Բժշկասոցիալական փորձաքննության (վերափորձաքննության) արդյունքում ընդունվում է բժշկասոցիալական փորձաքննական (վերափորձաքննական) որոշում (վարչական ակտ): Բժշկասոցիալական փորձաքննական (վերափորձաքննական) որոշումն ընդունվում է գրավոր ձևով՝ «Վարչարարության հիմունքների և վարչական վարույթի մասին» Հայաստանի Հանրապետության օրենքով, սույն կարգով և այլ նորմատիվ իրավական ակտերով սահմանված պահանջներին համապատասխան:
2. Բժշկասոցիալական փորձաքննական (վերափորձաքննական) որոշումների միասնական նմուշի ձևերը (ձևաթղթերը) սահմանում է լիազորած մարմինը:
3. Բժշկասոցիալական փորձաքննական (վերափորձաքննական) որոշումն ընդունվում է համապատասխան վարչական վարույթի հարուցման օրվանից ոչ ուշ, քան երեսուն օրվա ընթացքում, եթե այլ բան սահմանված չէ «Վարչարարության հիմունքների և վարչական վարույթի մասին» Հայաստանի Հանրապետության օրենքով: Բժշկասոցիալական փորձաքննական (վերափորձաքննական) որոշումն ընդունված է համարվում այդ որոշումն իրավասու պաշտոնատար անձի (անձանց) կողմից ստորագրվելու օրվանից:
4. Բժշկասոցիալական փորձաքննական (վերափորձաքննական) որոշումն ընդունումից հետո` եռօրյա ժամկետում «Վարչարարության հիմունքների և վարչական վարույթի մասին» Հայաստանի Հանրապետության օրենքով վարչական ակտը հանձնելու համար սահմանած կարգով հանձնվում է վարչական ակտի հասցեատիրոջը:
5. Բժշկասոցիալական փորձաքննական (վերափորձաքննական) որոշումն ուժի մեջ է մտնում դրա ընդունման մասին` սույն կարգով սահմանված կարգով իրազեկելուն հաջորդող օրվանից, եթե այլ բան նախատեսված չէ Հայաստանի Հանրապետության օրենքներով:
6. Բժշկասոցիալական փորձաքննական (վերափորձաքննական) որոշումը ենթակա է պարտադիր կատարման և կիրառման՝ Հայաստանի Հանրապետության օրենսդրությամբ սահմանված կարգով:
7. Բժշկասոցիալական փորձաքննական (վերափորձաքննական) որոշումը կարող է բողոքարկվել Հայաստանի Հանրապետության օրենսդրությամբ սահմանված կարգով:
8. Բժշկասոցիալական փորձաքննական (վերափորձաքննական) որոշումն ընդունելու, որոշումը առոչինչ ճանաչվելու, որոշումը անվավեր ճանաչելու կամ որոշման ուժը կորցնելու հետ կապված հարաբերությունները կարգավորվում են «Վարչարարության հիմունքների և վարչական վարույթի մասին» Հայաստանի Հանրապետության օրենքով։
9. Բժշկասոցիալական փորձաքննական (վերափորձաքննական) որոշումը կարող է անվավեր ճանաչել գրասենյակի համապատասխան ստորաբաժանումը (եթե որոշումը կայացրել է ԲՍՓՀ-ն) և կենտրոնական հանձնաժողովը (եթե որոշումը կայացրել է գրասենյակի համապատասխան ստորաբաժանումը)՝ «Վարչարարության հիմունքների և վարչական վարույթի մասին» Հայաստանի Հանրապետության օրենքի 63-րդ հոդվածի հիման վրա.

1) եթե ընդունվել է հաշմանդամություն ունեցող անձ ճանաչելը մերժելու (հաշմանդամության չճանաչման) մասին բժշկասոցիալական փորձաքննական որոշում, մինչդեռ վարչական գործում առկա փաստաթղթերից և վերանայվող որոշման բովանդակությունից ակնհայտ է, որ անձն ենթակա էր ճանաչման որպես հաշմանդամություն ունեցող անձ և այդ որոշման վերանայման արդյունքում ընդունվելու է բարենպաստ վարչական ակտ (որոշում).

2) եթե վարչական վարույթն իրականացվել է դրա իրավունքը չունեցող պաշտոնատար անձի կողմից կամ վարչական վարույթն իրականացրել է կոլեգիալ մարմինը, որի կազմում եղել է վարչական վարույթին մասնակցելու իրավունք չունեցող պաշտոնատար անձը.

3) եթե բժշկասոցիալական փորձաքննական որոշումը ստորագրված չէ վարչական վարույթն իրականացրած պաշտոնատար անձի (անձանց) կողմից կամ ստորագրված է այն ստորագրելու իրավունք չունեցող անձի (անձանց) կողմից:

**X. ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ (ՎԵՐԱՓՈՐՁԱՔՆՆՈՒԹՅԱՆ)**  **ՀՐԱՊԱՐԱԿԱՅՆՈՒԹՅՈՒՆԸ ԵՎ ԴՐԱ ԻՐԱԿԱՆԱՑՄԱՆ ՆԿԱՏՄԱՄԲ ՔԱՂԱՔԱՑԻԱԿԱՆ ՎԵՐԱՀՍԿՈՂՈՒԹՅՈՒՆԸ**

1. Հաշմանդամություն ունենալու հանգամանքը պարզելու նպատակով առաջին անգամ բժշկասոցիալական փորձաքննության ենթարկվող անձանց բժշկասոցիալական փորձաքննությանը (բժշկասոցիալական փորձաքննություն իրականացնող հանձնաժողովի նիստին) խորհրդակցական ձայնի իրավունքով մասնակցում են Հայաստանի Հանրապետության մարզպետարանների կամ Երևանի քաղաքապետարանի կողմից ներկայացված և Հայաստանի Հանրապետության առողջապահության նախարարի կողմից հաստատված մասնագետների ցանկում ներառված անձինք, այդ թվում՝ բժշկական կազմակերպությունների տնօրենների փորձաքննության գծով տեղակալներ, Երևան քաղաքի և Հայաստանի Հանրապետության մարզպետարանների առողջապահության ոլորտի գլխավոր մասնագետներ: Բժշկասոցիալական փորձաքննությանն այդ մասնագետների մասնակցությունն ապահովվում է Հայաստանի Հանրապետության մարզպետարանի և Երևանի քաղաքապետարանի աշխատակազմի կողմից՝ Հայաստանի Հանրապետության առողջապահության նախարարի հաստատած մասնագետների ցանկից պատահական ընտրության միջոցով: Բժշկասոցիալական փորձաքննությանը սույն կետով սահմանված մասնագետների մասնակցության կարգը հաստատվում է լիազորած մարմնի ղեկավարի և Հայաստանի Հանրապետության առողջապահության նախարարի համատեղ հրամանով:
2. Բժշկասոցիալական փորձաքննություն իրականացնող հանձնաժողովի նիստին կարող են մասնակցել.
   1. ուղեգիրը կամ օգտաքարտը լրացրած պաշտոնատար անձը (անձինք)` բժշկասոցիալական փորձաքննություն իրականացնող հանձնաժողովի հրավերով (մասնակցությունն ապահովում է ուղեգիրը կամ օգտաքարտը տրամադրած բժշկական կազմակերպության ղեկավարը)
   2. բժշկասոցիալական փորձաքննության ենթարկվող անձի բուժող բժիշկը կամ այլ բժիշկ-մասնագետը՝ Հայաստանի Հանրապետության կառավարության 2015 թվականի N 1527-Ն որոշմամբ սահմանված կարգով,
   3. hաշմանդամություն ունեցող անձանց հիմնահարցերով զբաղվող հասարակական կազմակերպությունների ներկայացուցիչները` փորձաքննվող անձի համաձայնության կամ ցանկության դեպքում, Հայաստանի Հանրապետության կառավարության 2015 թվականի նոյեմբերի 12-ի N 1318-Նորոշմամբ սահմանած կարգով:
3. Lիազորած մարմինը [www.mlsa.am](http://www.mlsa.am) էլեկտրոնային հասցեում գտնվող իր պաշտոնական կայքէջում հրապարակում է բժշկասոցիալական փորձաքննությունների (վերափորձաքննությունների) ժամանակացույցը, բժշկասոցիալական փորձաքննություն իրականացնող հանձնաժողովի նիստին մասնակցելու իրավասություն ունեցող հաշմանդամություն ունեցող անձանց հիմնահարցերով զբաղվող հասարակական կազմակերպությունների ցանկը, բժշկասոցիալական փորձաքննության (վերափորձաքննության) համար լիազորած մարմնին և գրասենյակին հասցեագրվող դիմումի (բողոքի) ձևը՝ առցանց (էլեկտրոնային) եղանակով լրացման հնարավորությամբ:

**XI. ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ՈԼՈՐՏՈՒՄ ՄՈՆԻԹՈՐԻՆԳԻ ԻՐԱԿԱՆԱՑՈՒՄԸ**

1. Բժշկասոցիալական փորձաքննության ոլորտում մոնիթորինգը (մշտադիտարկումը) իրականացվում է լիազորած մարմնի ղեկավարի հրամանով սահմանած կարգով:

**ՏԵՂԵԿԱՆՔ – ՀԻՄՆԱՎՈՐՈՒՄ**

**«ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ԻՐԱԿԱՆԱՑՄԱՆ ԿԱՐԳԸ ՀԱՍՏԱՏԵԼՈՒ ԵՎ Հայաստանի ՀանրապետությանԿԱՌԱՎԱՐՈՒԹՅԱՆ 2006 ԹՎԱԿԱՆԻ ՄԱՐՏԻ 2-Ի N 276-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **Իրավական ակտի հիմնավորումը** | |
| 1. | **Անհրաժեշտությունը** |
|  | Նախագծի մշակման անհրաժեշտությունը բխում է ՄԱԿ-ի «Հաշմանդամություն ունեցող անձանց իրավունքների մասին» կոնվենցիայի դրույթներից։  Անձի իրավունքների վրա հիմնված հաշմանդամության գնահատման համակարգ մշակելու նպատակով, անհրաժեշտ է արմատական փոփոխություններ կատարել բժշկասոցիալական փորձաքննության համակարգում։ |
| 2. | **Ընթացիկ իրավիճակը և խնդիրները** |
|  | Ներկայումս բժշկասոցիալական փորձաքննության իրականացման հետ կապված հարաբերությունները կանոնակարգվում են ՀՀ կառավարության 2006 թվականի մարտի 2-ի N 276-Ն որոշմամբ: Համաձայն նշված որոշմամբ սահմանված կարգի, անձը բժշկասոցիալական փորձաքննության (ԲՍՓ) է ուղեգրվում բժշկական կազմակերպությունների կողմից` համապատասխան ուղեգրի (ձև 088) հիման վրա (առաջին անգամ հաշմանդամության սահմանման համար դիմելու դեպքում): Կրկնակի փորձաքննվելու դեպքում, անձը միանգամից դիմում է ԲՍՓ իրականացնող մարմիններին: Սակայն 088 ձևը ամփոփ տեղեկատվություն չի պարունակում անձի առողջության, ինչպես նաև առողջապահական կազմակերպությունների կողմից իրականացված միջոցառումների մասին: Այդ կազմակերպությունների կողմից տրված փաստաթղթերը հաճախ մանրամասն չեն նկարագրում անձի առողջական խնդիրները, դրանց ծանրության աստիճանը և առողջությանն առնչվող այլ մանրամասներ: Այս հանգամանքը ԲՍՓ իրականացնող մարմիններին հայեցողական որոշումներ կայացնելու տեղիք է տալիս:  Բժշկասոցիալական փորձաքննության գործող համակարգում կոռուպցիոն ռիսկերը նվազեցնելու նպատակով պետք է իրականացվեն արմատական փոփոխություններ, պետք է նվազագույնի հասցվի դիմումատուի և որոշում կայացնողի միջև անմիջական շփումը: Բացի այդ, հաշմանդամություն ունեցող, հատկապես ծանր առողջական խնդիրներով անձիք հաճախ դժվարանում են ներկայանալ փորձաքննության, այնինչ նրանց լիարժեք բժշկական փաստաթղթերի առկայության դեպքում, հնարավոր է դրանց հիման վրա որոշում կայացնել, առանց անձի ներկայության: Հաճախ խնդիրներ են առաջանում նաև անհրաժեշտ բժշկական փաստաթղթերը ներկայացնելու հարցում՝ քաղաքացիները ստիպված են լինում տարբեր բժշկական կազմակերպություններ դիմել պահանջվող փաստաթուղթը ԲՍՓ մարմնին ներկայացնելու համար:  Միաժամանակ, հաշմանդամության գնահատման ներկայիս մոդելը հիմնված է չէ մարդու իրավունքների պաշտպանության վրա։ |
| 3. | **Կարգավորման նպատակը և բնույթը** |
|  | Նախագծով նախատեսվում է ներդնել օգտաքարտ լրացնող մարմինների համակարգ՝ հստակ տարանջատելով բժշկական հաստատությունների և բժշկասոցիալական փորձաքննություն իրականացնող մարմինների լիազորությունները, իրավասությունների և պատասխանատվության շրջանակները: **Հաստատել բժշկասոցիալական փորձաքննության ենթարկվելու նպատակով օգտաքարտ ստանալու համար դիմելու կարգը, օգտաքարտում ներառվող տվյալների ցանկը, էլեկտրոնային օգտաքարտի ձևը, օգտաքարտը լրացնելու կարգը։** Մասնավորապես, օգտաքարտը պետք է պարունակի ամփոփ տեղեկատվություն կատարված բժշկական զննության վերաբերյալ, անձին հաշմանդամության սահմանման ուղեգրելիս առողջապահական կազմակերպությունները պետք է ապահովեն կլինիկալաբորատոր, գործիքային հետազոտությունների արդյունքների, իրականացված բժշկական օգնության, կանխարգելիչ, վերականգնողական միջոցառումների մասին, բուժման ժամանակահատվածի (բուժման սկզբի և ավարտի), վերականգնողական ներուժի գնահատման, կլինիկական ու վերականգնողական կանխատեսումների վերաբերյալ տեղեկատվության տրամադրումը։  Նախագծով նախատեսվում է հնարավորինս դյուրին դարձնել հաշմանդամություն ունեցող անձանց փորձաքննության գործընթացը՝ ամրագրելով փաստաթղթային փորձաքննության իրականացման վերաբերյալ դրույթներ:  **Այս նպատակով մշակվելու է հիվանդությունների կամ ախտաբանական վիճակների ցանկ, որոնց դեպքում բժշկասոցիալական փորձաքննությունը կիրականացվի փաստաթղթային եղանակով՝ նվազեցնելով փորձաքննության համար դիմող անձի և որոշում կայացնողի անմիջական շփումը։**  Հաշվի առնելով, որ բոլոր ոլորտները ունեն կամ ներդնում են էլեկտրոնային համակարգեր, նախագծով նախատեսվում է նաև տեղեկատվության ինքնաշխատ փոխանակության համակարգի ներդրում, ինչը հնարավորություն կտա նվազեցնել ԲՍՓ իրականացնող մարմինների կողմից հայեցողական որոշումների կայացման ռիսկերը, ինչպես նաև՝ անձը ստիպված չի լինի դիմելու տարբեր կազմակերպություններ՝ անհրաժեշտ փաստաթղթեր հավաքագրելու և ներկայացնելու համար:  Նախագծով նաև նախատեսվում է ստեղծել բողոքարկման եռաստիճան համակարգ՝ մինչև դատական կարգով բողոքարկման փուլը։  Հաշմանդամության գնահատման գործընթացում բացի բժիշկ-փորձագետներից կներգրավվեն նաև այլ մասնագետներ` հոգեբանամանկավարժական գնահատման կենտրոնի մասնագետներ, որոնք անձի կամ երեխայի խնդիրներն ու կարիքները կգնահատեն առավել մասնագիտորեն: |
| 4. | **Նախագծի մշակման գործընթացում ներգրավված ինստիտուտները և անձիք** |
|  | ՀՀ աշխատանքի և սոցիալական հարցերի նախարարություն |
| 5. | **Ակնկալվող արդյունքը** |
|  | 1. Առողջապահական հաստատությունների և անձի հաշմանդամությունը սահմանող մարմինների իրավասությունների, լիազորությունների, պատասխանատվության շրջանակի հստակ ուրվագծում, 2. Բժշկասոցիալական փորձաքննական որոշում կայացնողների և դիմողների շփման դեպքերի, հետևաբար նաև կոռուպցիոն ռիսկերի նվազում, 3. Առանց անձի ԲՍՓ մարմին ներկայանալու՝ փաստաթղթային եղանակով որոշում կայացնելու ինստիտուտի ներդնում, 4. Էլեկտրոնային համակարգերի ինքնաշխատ փոխանակության միջոցով անձի վերաբերյալ տեղեկատվության ստացում։ |

**Տ Ե Ղ Ե Կ Ա Ն Ք**

**«ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ԻՐԱԿԱՆԱՑՄԱՆ ԿԱՐԳԸ ՀԱՍՏԱՏԵԼՈՒ ԵՎ Հայաստանի Հանրապետության կառավարություն 2006 ԹՎԱԿԱՆԻ ՄԱՐՏԻ 2-Ի N 276-Ն ՈՐՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ** **ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

Նախագծի ընդունման կապակցությամբ այլ իրավական ակտերը, որոնցում փոփոխություններ և լրացումներ կատարելու անհրաժեշտություն կա, ներկայացված են փաթեթում:

**Տ Ե Ղ Ե Կ Ա Ն Ք**

**«ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ԻՐԱԿԱՆԱՑՄԱՆ ԿԱՐԳԸ ՀԱՍՏԱՏԵԼՈՒ ԵՎ Հայաստանի Հանրապետության կառավարություն 2006 ԹՎԱԿԱՆԻ ՄԱՐՏԻ 2-Ի N 276-Ն ՈՐՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ** **ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ՈՒ ԾԱԽՍԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ**

Նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_ \_\_\_\_\_\_\_\_\_\_\_\_ 2018 թվականի N \_\_ -Ն**

**ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ՉԱՓՈՐՈՇԻՉՆԵՐԸ ՀԱՍՏԱՏԵԼՈՒ ԵՎ Հայաստանի Հանրապետության ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՀՈՒՆԻՍԻ 13-Ի N 780-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Համաձայն «Հայաստանի Հանրապետությունում հաշմանդամների սոցիալական պաշտպանության մասին» Հայաստանի Հանրապետության օրենքի 5.1-րդ հոդվածի, Հայաստանի Հանրապետության կառավարության 2017 թվականի հունվարի 12-ի «Հայաստանի Հանրապետության կառավարության 2017 թվականի գործունեության միջոցառումների ծրագիրը և գերակա խնդիրները հաստատելու մասին» N 122-Ն որոշման N1 հավելվածի 149-րդ կետի՝ Հայաստանի Հանրապետության կառավարությունը որոշում է.

1. Հաստատել՝

1) բժշկասոցիալական փորձաքննության ժամանակ օգտագործվող դասակարգիչները և հաշմանդամության խմբերի, «հաշմանդամություն ունեցող երեխա» կարգավիճակի սահմանման չափանիշները՝ համաձայն N 1 հավելվածի.

2. Հայաստանի Հանրապետության աշխատանքի և սոցիալական հարցերի նախարարին՝ սույն որոշումն ուժի մեջ մտնելուց հետո մեկամսյա ժամկետում.

1) հաստատել բժշկասոցիալական փորձաքննության ժամանակ օգտագործվող դասակարգիչները և հաշմանդամության խմբերի սահմանման չափանիշները գնահատելու մեթոդական ուղեցույցերը,

2) վերականգնման ոչ ենթակա կենսագործունեության սահմանափակումների առկայութամբ հաշմանդամության խմբերը անժամկետ սահմանելու դեպքերը և կարգը.

3. Հայաստանի Հանրապետության կառավարության 2003 թվականի հունիսի 13-ի «Բժշկասոցիալական փորձաքննության չափորոշիչները հաստատելու մասին» N 780-Ն որոշման N 1 հավելվածով հաստատված կարգի 31-րդ կետի «գ» ենթակետում հանել «առնվազն» բառը:

4. 2019 թվականի հուլիսի 1-ից ուժը կորցրած ճանաչել Հայաստանի Հանրապետության կառավարության 2003 թվականի հունիսի 13-ի «Բժշկասոցիալական փորձաքննության չափորոշիչները հաստատելու մասին» N 780-Ն որոշումը:

5. Սույն որոշումն ուժի մեջ է մտնում 2019 թվականի հուլիսի 1-ից, բացառությամբ սույն որոշման 3-րդ կետի, որն ուժի մեջ է մտնում հրապարակման օրվանից։

**Հավելված N 1**

**Հայաստանի Հանրապետության**

**կառավարության 2018 թվականի  
------------- -ի N ----- -Ն որոշման**

**ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ԺԱՄԱՆԱԿ ՕԳՏԱԳՈՐԾՎՈՂ ԴԱՍԱԿԱՐԳԻՉՆԵՐԸ ԵՎ ՀԱՇՄԱՆԴԱՄՈՒԹՅԱՆ ԽՄԲԵՐԻ, «ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԵՐԵԽԱ» ԿԱՐԳԱՎԻՃԱԿԻ ՍԱՀՄԱՆՄԱՆ ՉԱՓԱՆԻՇՆԵՐԸ**

1. Բժշկասոցիալական փորձաքննության ժամանակ օգտագործվող հիմնական հասկացություններն են՝
   1. առողջություն՝ անձի ֆիզիկական, հոգեկան և սոցիալական լիակատար բարեկեցիկ վիճակ (այլ ոչ միայն հիվանդության և ֆիզիկական արատների բացակայություն).
   2. առողջության խաթարում՝ անձի օրգանիզմի հոգեբանական, ֆիզիոլոգիական, մարմնի կառուցվածքի և (կամ) օրգանիզմի ֆունկցիայի խանգարման հետ կապված ֆիզիկական, հոգեկան, ֆիզիոլոգիական անբարեկեցություն.
   3. մարմնի կառուցվածք (Առողջապահության համաշխարհային կազմակերպության (այսուհետ՝ ԱՀԿ) ֆունկցիաների միջազգային դասակարգման (այսուհետ՝ ՖՄԴ) «s» ծածկագրեր)՝ մարմնի անատոմիական մասեր, ինչպիսիք են օրգանները, վերջույթները և դրանց բաղադրիչները.
   4. oրգանիզմի ֆունկցիաներ (ԱՀԿ ՖՄԴ «b» ծածկագրեր)՝ օրգան համակարգերի ֆիզիոլոգիական ֆունկցիաներ (ներառյալ հոգեկան ֆունկցիաները).
   5. խանգարումներ (խախտումներ)՝ ընդունված որոշակի բժշկակենսաբանական նորմերից մարմնի կառուցվածքի և օրգանիզմի ֆունկցիաների էական շեղումներ (այսուհետ՝ խանգարում).
   6. կենսագործունեություն (գործունեություն և մասնակցություն՝ ԱՀԿ ՖՄԴ «d» ծածկագրեր)` սովորելու և գիտելիքները կիրառելու, ընդհանուր առաջադրանքներ կատարելու, հաղորդակցվելու, տեղաշարժվելու, ինքնասպասարկման, կենցաղը կազմակերպելու, միջանձնային հարաբերություններ ստեղծելու, կրթություն ստանալու, աշխատելու (երեխաների համար` խաղալու) և այլ ունակությունների (կարողությունների) և հնարավորությունների համակցություն.
   7. կենսագործունեության (գործունեության և մասնակցության) սահմանափակումներ՝ սովորելու և գիտելիքները կիրառելու, ընդհանուր առաջադրանքներ կատարելու, հաղորդակցվելու, տեղաշարժվելու, ինքնասպասարկման, կենցաղը կազմակերպելու, միջանձնային հարաբերություններ ստեղծելու, կրթություն ստանալու, աշխատելու (երեխաների համար` խաղալու) և այլ ունակությունների (կարողությունների) ու հնարավորությունների լրիվ կամ մասնակի կորուստ.
   8. կենսագործունեության (գործունեության և մասնակցության) սահմանափակման աստիճան՝ սույն կետի 6-րդ ենթակետում նշված մեկ կամ մի քանի ունակությունների (կարողությունների) ու հնարավորությունների լրիվ կամ մասնակի կորստի կամ շեղման աստիճան.
   9. միջավայրային գործոններ՝ ԱՀԿ ՖՄԴ «e» ծածկագրեր՝ անձի վրա որոշակի ազդեցություն ունեցող ֆիզիկական և սոցիալական միջավայր, այդ թվում՝ հասարակության կողմից անձանց նկատմամբ դրսևորվող վերաբերմունքը.
   10. որակիչ՝ օգտագործվում է մարմնի կառուցվածքի և (կամ) օրգանիզմի ֆունկցիաների խանգարման, անձի կենսագործունեության (գործունեության և մասնակցության) սահմանափակման և միջավայրային գործոնների բացասական ազդեցության ծանրության աստիճանը որոշելու համար՝ ԱՀԿ ՖՄԴ պահանջներին համապատասխան.
   11. աշխատանքային, կենցաղային և հասարակական գործունեության համար հատուկ ստեղծված պայմաններ՝ առանձնահատուկ սանիտարահիգիենիկ, կազմակերպչական, տեխնիկական, տեխնոլոգիական, իրավական, տնտեսական, միկրոսոցիալական գործոններ, որոնք հաշմանդամություն ունեցող անձանց հնարավորություն են տալիս իրականացնել աշխատանքային, կենցաղային և հասարակական գործունեություն՝ նրանց ծառայությունների անհատական ծրագրին և կարողությանը համապատասխան.
   12. մասնագիտություն՝ աշխատանքային գործունեության, զբաղմունքի տեսակ, աշխատանքի որոշակի բնագավառ, որը պահանջում է որոշակի պատրաստվածություն (մասնագիտական կրթություն և որակավորում կամ լրացուցիչ մասնագիտական ուսուցում կամ վերամասնագիտացում կամ մասնագիտական կամ վարպետային ուսուցում) և սովորաբար հանդիսանում է կենսապահովման միջոց.
   13. որակավորում՝ որոշակի աշխատանքի կատարման համար անհրաժեշտ մասնագիտական ուսուցման աստիճան և տեսակ կամ պատրաստվածության մակարդակ, որը կարող է բնութագրվել կարգով, դասով, կոչումով և այլ որակավորման չափանիշներով.
   14. աջակցող տեխնոլոգիաներ՝ վերականգնողական տեխնիկական միջոցներ և այլ oժանդակ պարագաներ, այդ թվում՝ պրոթեզաօրթոպեդիկ պարագաներ (այսուհետ նաև` պարագաներ), դրանց պատրաստման և գործնական կիրառման մեթոդները, որոնք նախատեսված են անձի կենuագործունեության և անկախության լրիվ կամ մաuնակի վերականգնման և բարելավման, փոխհատուցման (փոխարինման), արգելքների հաղթահարման համար:
2. Բժշկասոցիալական փորձաքննության ժամանակ օգտագործվող դասակարգիչներն են՝
   1. օրգանիզմի ֆունկցիաների խանգարումները.
   2. մարմնի կառուցվածքի խախտումները.
   3. կենսագործունեության (գործունեության և մասնակցության) հիմնական տեսակներ։
3. Բժշկասոցիալական փորձաքննության ժամանակ գնահատվում են.
4. օրգանիզմի հետևյալ ֆունկցիաների խանգարումները.

ա. հոգեկան ֆունկցիաներ.

բ. զգայական ֆունկցիաներ.

գ. ձայնային և խոսքի ֆունկցիաներ.

դ. սրտանոթային, հեմատոլոգիական, իմունային և շնչական համակարգի ֆունկցիաներ.

ե. նյութափոխանակության, մարսողական և ներզատիչ համակարգի ֆունկցիաներ.

զ. միզասեռական համակարգի ֆունկցիաներ.

է. նյարդային և հենաշարժական համակարգի ֆունկցիաներ.

ը. մաշկի և մաշկային հավելումների ֆունկցիաներ.

1. մարմնի կառուցվածքի հետևյալ խախտումները՝

ա. նյարդային համակարգի կառուցվածք.

բ. աչքի, ականջի և դրանց օժանդակ ապարատների կառուցվածք.

գ. ձայնային և խոսքային ապարատների կառուցվածքի.

դ. սրտանոթային, իմունային, շնչառական համակարգերի կառուցվածք.

ե. մարսողական համակարգի կառուցվածք.

զ. միզասեռական համակարգի կառուցվածք.

է. հենաշարժական համակարգի կառուցվածք.

ը) մաշկի և մաշկային հավելումների կառուցվածք:

1. կենսագործունեության (գործունեության և մասնակցության) հետևյալ տեսակները՝

ա. սովորելը և գիտելիքը կիրառելը` սովորելը, ձեռք բերված գիտելիքները կիրառելը, մտածելը, խնդիրներ լուծելը և որոշումներ կայացնելը.

բ. ընդհանուր առաջադրանքները և պահանջները՝ առանձին կամ համալիր առաջադրանքներ կատարելը, առօրյա կյանքը կազմակերպելը, բարոյաէթիկական և սոցիալ-իրավական նորմերից ելնելով ինքնաճանաչման և համապատասխան վարք դրսևորելը, սթրեսը կառավարելը.

գ. հաղորդակցությունը՝ տեղեկատվություն ընկալելը, վերամշակելը և փոխանցելը, լեզվական միջոցների, նշանների և խորհրդանշանների միջոցով հաղորդակցվելը, ներառյալ հաղորդագրություններ ընկալելը և արտաբերելը, զրույց վարելը և հաղորդակցության սարքեր ու մեթոդներ օգտագործելու միջոցով մարդկանց միջև կապ հաստատելը.

դ. շարժունակությունը՝ միևնույն անհրաժեշտ դիրքում մնալը, տարածության մեջ ինքնուրույն տեղաշարժվելը, քայլելը, վազելը, բարձրանալը, իջնելը, խոչընդոտներ հաղթահարելը, ինչպես նաև փոխադրամիջոցներից օգտվելը.

ե.ինքնասպասարկումը՝ ինքնուրույն հիմնական ֆիզիոլոգիական պահանջմունքները բավարարելը, ամենօրյա կենցաղային գործունեություն և անձնական հիգիենան իրականացնելը՝ սեփական անձի խնամքը, լվացվելը, մարմինը խնամելը, հագնվելը, հագուստը և կոշիկները հագնելուն և հանելուն ուղղված համակարգված գործողությունները և առաջադրանքները հերթականությամբ կատարելը, սնվելը, խմելը, սեփական առողջությանը հետևելը, բնական կարիքները դրա համար նախատեսված վայրում հոգալը, միզարձակումը և կղազատումը կարգավորելը, կենցաղային և ամենօրյա գործողություններ ու առաջադրանքներ կատարելը.

զ. կենցաղը՝ կենցաղային և ամենօրյա գործողություններ ու առաջադրանքներ կատարելը.

է. միջանձնային շփումը և հարաբերությունները՝ մարդկանց (անծանոթների, ընկերների, ազգականների, ընտանիքի անդամների և կողակիցների) հետ հիմնական և բարդ փոխհարաբերությունների (ֆորմալ և ոչ ֆորմալ հարաբերությունների) համար պահանջվող գործողությունները և առաջադրանքները տվյալ իրավիճակում և հասարակության համար ընդունելի եղանակով կատարելը.

ը. կրթությունը և աշխատանքը՝ կրթական ծրագրի բոլոր գործընթացներում ներգրավվելը և ուսումնական նյութը սովորելը, աշխատանք փնտրելը, գտնելը և ընտրելը, աշխատանքի ընդունվելը և աշխատանքի առաջարկ ընդունելը, աշխատանքը պահպանելը և աշխատանքում, արհեստում, զբաղմունքի կամ մասնագիտության մեջ առաջխաղացում ունենալը և աշխատանքից համապատասխան կերպով ազատվելը, սոցիալական, մշակութային, կենցաղային հմտությունների և ունակությունների տիրապետելը, երեխաների համար՝ նաև առարկաներով, խաղալիքներով, նյութերով կամ խաղերով նպատակաուղղված, հետևողական կերպով զբաղվելը՝ ինքնուրույն կամ այլ անձանց հետ միասին.

թ. համայնքային, սոցիալական և քաղաքացիական կյանքը՝ ընտանիքից դուրս՝ համայնքում և հասարակական կյանքի բոլոր բնագավառներում սոցիալական կյանքին ներգրավվելու համար պահանջվող գործողություններ և առաջադրանքներ կատարելը:

1. Օրգանիզմի ֆունկցիաների խանգարումները, մարմնի կառուցվածքի խախտումները և կենսագործունեության սահմանափակումները գնահատվում են առանձին, հետևյալ սանդղակով՝

1) 1-ին աստիճան՝ օրգանիզմի ֆունկցիայի թեթև խանգարում կամ մարմնի կառուցվածքի թեթև խախտում կամ կենսագործունեության թեթև սահմանափակում.

2) 2-րդ աստիճան՝ օրգանիզմի ֆունկցիայի միջին խանգարում կամ մարմնի կառուցվածքի միջին խախտում կամ կենսագործունեության միջին սահմանափակում.

3) 3-րդ աստիճան՝ օրգանիզմի ֆունկցիայի ծանր խանգարում կամ մարմնի կառուցվածքի ծանր խախտում կամ կենսագործունեության ծանր սահմանափակում.

4) 4-րդ աստիճան՝ օրգանիզմի ֆունկցիայի խորը խանգարում կամ մարմնի կառուցվածքի խորը խախտում կամ կենսագործունեության խորը սահմանափակում։

1. Օրգանիզմի ֆունկցիաների խանգարումները, մարմնի կառուցվածքի խախտումները և կենսագործունեության սահմանափակումները գնահատելու չափորոշիչները (չափանիշները), դրանք գնահատելու պայմաններն ու կարգը սահմանում է լիազորված մարմինը՝ հաշվի առնելով տարիքային առանձնահատկությունները:
2. Կենսագործունեության առանձին տեսակների սահմանափակումների աստիճանը կարող է մեծանալ օրգանիզմի տարբեր ֆունկցիաների խանգարմանը կամ մարմնի կառուցվածքի խախտումների զարգացմանը զուգահեռ, եթե դրանք մեկը մյուսին ծանրացնում կամ խորացնում են, փոխկապակցված են միմյանց, հատկապես կենuագործունեության uահմանափակումների լրիվ կամ մաuնակի վերականգնման հեռանկարի բացակայության կամ վերականգնման տեխնիկական միջոցների և այլ oժանդակ պարագաների միջոցով դրանց փոխհատուցման (փոխարինման) անհնարինության դեպքում:
3. Անձը, որպես հաշմանդամություն ունեցող անձ է ճանաչվում Հայաստանի Հանրապետության կառավարության կողմից հաստատած՝ բժշկասոցիալական փորձաքննության իրականացման կարգով՝ Հայաստանի Հանրապետության օրենսդրությամբ սահմանված որևիցե պատճառական կապով:
4. Հայաստանի Հանրապետության օրենսդրությամբ սահմանված կարգով հաշմանդամություն ունեցող անձին տրվում է հաշմանդամության խումբ (1-ին, 2-րդ և 3-րդ խումբ), իuկ մինչև 18 տարեկան երեխաներին՝ «հաշմանդամություն ունեցող երեխա» կարգավիճակ:
5. Հաշմանդամության առաջին խումբ տրվում է (սահմանվում է), եթե օրգանիզմի ֆունկցիայի խորը խանգարմամբ կամ մարմնի կառուցվածքի խորը խախտմամբ պայմանավորված՝ առկա է կենսագործունեության տեսակներից որևէ մեկի սահմանափակման հետևյալ աստիճանը կամ դրանք զուգորդվում են ՝
   1. սովորելու և գիտելիքը կիրառելու խորը՝ 4-րդ աստիճանի սահմանափակում.
   2. ընդհանուր առաջադրանքները և պահանջները կատարելու խորը՝ 4-րդ աստիճանի սահմանափակում.
   3. հաղորդակցության խորը՝ 4-րդ աստիճանի սահմանափակում.
   4. շարժունակության խորը՝ 4-րդ աստիճանի սահմանափակում.
   5. ինքնասպասարկման խորը՝ 4-րդ աստիճանի սահմանափակում:
6. Հաշմանդամության երկրորդ խումբ տրվում է (սահմանվում է), եթե օրգանիզմի ֆունկցիայի ծանր խանգարմամբ կամ մարմնի կառուցվածքի ծանր խախտմամբ պայմանավորված՝ առկա է կենսագործունեության տեսակներից որևէ մեկի սահմանափակման հետևյալ աստիճանը կամ դրանք զուգորդվում են ՝
7. սովորելու և գիտելիքը կիրառելու ծանր՝ 3-րդ աստիճանի սահմանափակում.
8. ընդհանուր առաջադրանքները և պահանջները կատարելու ծանր՝ 3-րդ աստիճանի սահմանափակում.
9. հաղորդակցության ծանր՝ 3-րդ աստիճանի սահմանափակում.
10. շարժունակության ծանր՝ 3-րդ աստիճանի սահմանափակում.
11. ինքնասպասարկման ծանր՝ 3-րդ աստիճանի սահմանափակում.
12. կենցաղային և ամենօրյա գործողություններ ու առաջադրանքներ կատարելու ծանր՝ 3-րդ և խորը՝ 4-րդ աստիճանների սահմանափակում.
13. միջանձնային շփում և հարաբերություններ ստեղծելու ունակության ծանր՝ 3-րդ և խորը՝ 4-րդ աստիճանների սահմանափակում.
14. կրթական և աշխատանքային գործունեության ծանր՝ 3-րդ և խորը՝ 4-րդ աստիճանների սահմանափակում.
15. համայնքային, սոցիալական և քաղաքացիական կյանքին մասնակցելու ծանր՝ 3-րդ և խորը՝ 4-րդ աստիճանների սահմանափակում:
16. Հաշմանդամության երրորդ խումբ տրվում է (սահմանվում է), եթե օրգանիզմի ֆունկցիայի միջին խանգարմամբ կամ մարմնի կառուցվածքի միջին խախտմամբ պայմանավորված՝ առկա է կենսագործունեության տեսակներից որևէ մեկի սահմանափակման հետևյալ աստիճանը կամ դրանք զուգորդվում են՝
    1. սովորելու և գիտելիքը կիրառելու միջին՝ 2-րդ աստիճանի սահմանափակում.
    2. ընդհանուր առաջադրանքները և պահանջները կատարելու միջին՝ 2-րդ աստիճանի սահմանափակում.
    3. հաղորդակցության միջին՝ 2-րդ աստիճանի սահմանափակում.
    4. շարժունակության միջին՝ 2-րդ աստիճանի սահմանափակում.
    5. ինքնասպասարկման միջին՝ 2-րդ աստիճանի սահմանափակում.
    6. կենցաղային և ամենօրյա գործողություններ ու առաջադրանքներ կատարելու միջին՝ 2-րդ աստիճանի սահմանափակում.
    7. միջանձնային շփում և հարաբերություններ ստեղծելու ունակության միջին՝ 2-րդ աստիճանի սահմանափակում.
    8. կրթական և աշխատանքային գործունեության միջին՝ 2-րդ աստիճանի սահմանափակում.
    9. համայնքային, սոցիալական և քաղաքացիական կյանքին մասնակցելու միջին՝ 2-րդ աստիճանի սահմանափակում:
17. Հաղորդակցության, միջանձնային շփում և հարաբերություններ ստեղծելու ունակության, համայնքային, սոցիալական և քաղաքացիական կյանքին մասնակցելու միջին՝ 2-րդ աստիճանի սահմանափակումները կարող են հաշմանդամության 3-րդ խմբի սահմանման համար հիմք հանդիսանալ կենսագործունեության մեկ կամ մի քանի տեսակաների սահմանափակումների զուգորդման դեպքում:
18. Մինչև 18 տարեկան անձանց «հաշմանդամություն ունեցող երեխա» կարգավիճակ է տրվում (սահմանվում), եթե օրգանիզմի ֆունկցիայի միջին կամ ծանր կամ խորը խանգարմամբ, կամ մարմնի կառուցվածքի միջին կամ ծանր կամ խորը խախտմամբ պայմանավորված՝ առկա է կենսագործունեության տեսակներից որևէ մեկի սահմանափակման արտահայտվածության առաջին կամ երկրորդ կամ երրորդ աստիճանը կամ դրանք զուգորդվում են՝ հաշվի առնելով տարիքային առանձնահատկությունները:
19. Հայաստանի Հանրապետության քաղաքացիները, որպես հաշմանդամություն ունեցող անձ են ճանաչվում՝

1) մեկ տարի ժամկետով.

2) երկու տարի ժամկետով.

3) մինչև 18 տարին լրանալը.

4) երկու տարի ժամկետով, բայց ոչ ավելի, քան 18 տարին լրանալը.

5) անժամկետ:

1. Հաշմանդամության առաջին խումբը տրվում է (սահմանվում է) երկու տարի ժամկետով, երկրորդ և երրորդ խմբերը՝ մեկ տարի ժամկետով, իսկ «հաշմանդամություն ունեցող երեխա» կարգավիճակը՝ մինչև 18 տարին լրանալը կամ երկու տարի ժամկետով, բայց ոչ ավելի, քան երեխայի 18 տարին լրանալը:
2. Եթե Հայաստանի Հանրապետության կառավարության կողմից սահմանված բժշկասոցիալական փորձաքննության ժամանակ օգտագործվող դասակարգիչներին և հաշմանդամության խմբերի սահմանման չափանիշներին համապատասխան՝ առկա է վերականգնման ոչ ենթակա կենսագործունեության սահմանափակումներ, ապա լիազորված մարմնի սահմանած դեպքերում և կարգով հաշմանդամության խմբերը սահմանվում են անժամկետ։

**ՏԵՂԵԿԱՆՔ – ՀԻՄՆԱՎՈՐՈՒՄ**

**« ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ՉԱՓՈՐՈՇԻՉՆԵՐԸ ՀԱՍՏԱՏԵԼՈՒ ԵՎ Հայաստանի Հանրապետության ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՀՈՒՆԻՍԻ 13-Ի N 780-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **Իրավական ակտի հիմնավորումը** | |
| 1. | **Անհրաժեշտությունը** |
|  | Նախագծի մշակման անհրաժեշտությունը բխում է ՄԱԿ-ի «Հաշմանդամություն ունեցող անձանց իրավունքների մասին» կոնվենցիայի դրույթներից։  Հաշմանդամության գնահատման չափանիշները պետք է հիմնված լինեն ոչ միայն անձի առողջական, այլև սոցիալական բաղադրիչների վրա։ |
| 2. | **Ընթացիկ իրավիճակը և խնդիրները** |
|  | Ներկայումս բժշկասոցիալական փորձաքննության չափորոշիչները հաստատված են ՀՀ կառավարության 2003 թվականի հունիսի 13-ի N 780-Ն որոշմամբ:  Համաձայն նշված որոշման, անձի հաշմանդամության սահմանման հիմքում ընկած են առավելապես բժշկական չափորոշիչները, այսինքն անձին հաշմանդամ ճանաչելիս հիմնականում հաշվի է առնվում նրա ախտորոշումը: Չնայած գնահատվում է նաև անձի կենսագործունեությունը՝ կենսագործունեության տեսակները (անձի ինքնասպասարկման, ինքնուրույն տեղաշարժվելու, կողմնորոշվելու, հաղորդակցվելու, սեփական վարքը հսկելու, ուսումնառելու, աշխատանքային գործունեությամբ զբաղվելու (երեխաների համար՝ խաղալու), հասարակության կյանքին մասնակցելու ունակությունների (կարողությունների) և հնարավորությունները), սակայն դրանց գնահատման չափանիշները հստակ նկարագրված չեն, ինչն էլ հայեցողական որոշումներ կայացնելու տեղիք է տալիս:  Հաշմանդամության առաջացման վրա ազդեցություն ունեն նաև անձի կարողությունն ու կատարողականությունը, ինչպես նաև այն միջավայրային գործոնները, որոնց հետ առնչվում է անձը։ Այս գործոնները գործող չափորոշիչներում հաշվի չեն առնվում։ |
| 3. | **Կարգավորման նպատակը և բնույթը** |
|  | Նպատակն է սահմանել հաշմանդամության գնահատման նոր չափորոշիչները, որոնք հիմնված են Առողջապահության համաշխարհային կազմակերպության ֆունկցիաների միջազգային դասակարգման սկզբունքների վրա։ Այն հնարավորություն կտա իրականացնել անձի կարողությունների և կարիքների բազմակողմանի գնահատում՝ առողջական և սոցիալական բաղադրիչները հաշվի առնելով, և ըստ այդմ տրամադրել վերականգնողական ծառայություններ գնահատված կարիքին համապատասխան։  Հնարավոր որոշ ռիսկեր կառավարելու և սոցիալական լարվածություն չառաջացնելու նպատակով՝ նախատեսվում է չափորոշիչները կիրառել առաջին անգամ բժշկասոցիալական փորձաքննության դիմող անձանց նկատմամբ։ |
| 4. | **Նախագծի մշակման գործընթացում ներգրավված ինստիտուտները և անձիք** |
|  | ՀՀ աշխատանքի և սոցիալական հարցերի նախարարություն, ՀՀ կրթության և գիտության, ՀՀ առողջապահության նախարարությունները, ՄԱԿ-ի մանկական հիմնադրամը, UNDP-ին, ԱՄՆ ՄԶԳ USAID/PRIP-կենսաթոշակային բարեփոխումների իրականացման ծրագրի մասնագետները, միջազգային փորձագետները, հասարակական կազմակերպությունները |
| 5. | **Ակնկալվող արդյունքը** |
|  | 1. Բժշկասոցիալական փորձաքննության չափորոշիչների հստակեցում, հայեցողկական որոշումների կայացման հնարավորինս նվազեցում. 2. ԱՀԿ ֆունկցիաների միջազգային դասակարգման սկզբունքների վրա հիմնված հաշմանդամության սահմանման նոր մոդելի ներդնում՝ հաշմանդամություն ունենալու հանգամանքը պարզելու նպատակով առաջին անգամ բժշկասոցիալական փորձաքննության համար դիմած անձանց համար. 3. Անձի կարիքների գնահատում՝ սոցիալական մոդելի տեսանկյունից |

**Տ Ե Ղ Ե Կ Ա Ն Ք**

**«ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ՉԱՓՈՐՈՇԻՉՆԵՐԸ ՀԱՍՏԱՏԵԼՈՒ ԵՎ Հայաստանի Հանրապետության ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՀՈՒՆԻՍԻ 13-Ի N 780-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

Նախագծի ընդունման կապակցությամբ այլ իրավական ակտերը, որոնցում փոփոխություններ և լրացումներ կատարելու անհրաժեշտություն կա, ներկայացված են փաթեթում:

**Տ Ե Ղ Ե Կ Ա Ն Ք**

**«ԲԺՇԿԱՍՈՑԻԱԼԱԿԱՆ ՓՈՐՁԱՔՆՆՈՒԹՅԱՆ ՉԱՓՈՐՈՇԻՉՆԵՐԸ ՀԱՍՏԱՏԵԼՈՒ ԵՎ Հայաստանի Հանրապետության ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՀՈՒՆԻՍԻ 13-Ի N 780-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ՈՒ ԾԱԽՍԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ**

Նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_ \_\_\_\_\_\_\_\_\_\_\_\_ 2018 թվականի N \_\_ -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ կառավարության մի շարք որոշումներում փոփոխություններ ԵՎ լրացումներ**

**կատարելու մասին**

Համաձայն «Իրավական ակտերի մասին» Հայաստանի Հանրապետության օրենքի 70-րդ հոդվածի 1-ին և 5-րդ մասերի, Հայաստանի Հանրապետության կառավարության 2017 թվականի հունվարի 12-ի «Հայաստանի Հանրապետության կառավարության 2017 թվականի գործունեության միջոցառումների ծրագիրը և գերակա խնդիրները հաստատելու մասին» N 122-Ն որոշման N1 հավելվածի 108-րդ կետի՝ Հայաստանի Հանրապետության կառավարությունը որոշում է.

**1.Հայաստանի Հանրապետության կառավարության 2004 թվականի մարտի 4-ի «Պետության կողմից երաշխավորված անվճար և արտոնյալ պայմաններով բժշկական օգնության և սպասարկման մասին**» **N 318-Ն որոշմամբ հաստատված N1 հավելվածը լրացնել հետևյալ բովանդակությամբ նոր՝ 26-րդ կետով.**

«26. Հաշմանդամություն ունենալու հանգամանքը պարզելու նպատակով առաջին անգամ բժշկասոցիալական փորձաքննության համար դիմած, սակայն բժշկասոցիալական փորձաքննության արդյունքում որպես հաշմանդամություն ունեցող անձ չճանաչված անձինք (հիվանդանոցային բժշկական օգնություն և սպասարկում՝ բժշկասոցիալական փորձաքննության ոլորտում իրավասու պետական մարմնի կողմից կազմված վերականգնողական անհատական ծրագրի շրջանակներում)»:

**2. Հայաստանի Հանրապետության կառավարության 2006 թվականի նոյեմբերի 23-ի «Անվճար կամ արտոնյալ պայմաններով դեղեր ձեռք բերելու իրավունք ունեցող բնակչության սոցիալական խմբերի և հիվանդությունների ցանկերը հաստատելու մասին**» **N 1717-Ն որոշմամբ հաստատված N1 հավելվածի 2-րդ կետը լրացնել հետևյալ բովանդակությամբ նոր՝ «է**» **ենթակետով.**

«է) hաշմանդամություն ունենալու հանգամանքը պարզելու նպատակով առաջին անգամ բժշկասոցիալական փորձաքննության համար դիմած, սակայն բժշկասոցիալական փորձաքննության արդյունքում որպես հաշմանդամություն ունեցող անձ չճանաչված անձինք՝ բժշկասոցիալական փորձաքննության ոլորտում իրավասու պետական մարմնի կողմից կազմված վերականգնողական անհատական ծրագրի համաձայն»:

**3. Հայաստանի Հանրապետության կառավարության 2015 թվականի դեկտեմբերի 24-ի «Հաշմանդամություն ունեցող անձանց վերականգնողական անհատական ծրագրերի կազմման և իրականացման կարգը հաստատելու մասին**» **N 1535-Ն որոշման (այսուհետ՝ Որոշում) մեջ կատարել հետևյալ փոփոխությունները և լրացումները.**

1) Որոշման վերնագրում և ամբողջ տեքստում «վերականգնողական անհատական ծրագիր» բառերը փոխարինել «ծառայությունների անհատական ծրագիր» բառերով՝ համապատասխան հոլովաձևով.

2) Որոշման վերնագրում և 1-ին կետում հանել «հաշմանդամություն  ունեցող անձանց» բառերը.

3) Որոշման 2-րդ կետի 5-րդ և 6-րդ ենթակետերում հանել «հաշմանդամություն ունեցող» բառերը.

4) Որոշմամբ հաստատված հավելվածի՝

ա. 1-ին կետում «(այսուհետ նաև՝ հաշմանդամություն ունեցող անձ)» բառերից հետո լրացնել «, ինչպես նաև սույն կարգի 12-րդ կետի 4.1-րդ և 4.2-րդ ենթակետերում նշված անձանց» բառերը.

բ. 2-րդ, 3-րդ, 5-րդ, 6-րդ, 7-րդ, 9-րդ, 10-րդ, 17-րդ, 18-րդ, 24-րդ, 25-րդ, 27-րդ, 29-րդ, 30-րդ, 36-րդ, 43-րդ, 47-րդ, 55-րդ, 62-րդ, 63-րդ և 64-րդ կետերում, 52-րդ կետի 2-րդ և 3-րդ ենթակետերում հանել «հաշմանդամություն ունեցող» բառերը.

գ. 12-րդ կետը լրացնել հետևյալ բովանդակությամբ նոր՝ «4.1» և «4.2» ենթակետերով.

«4.1) հաշմանդամություն ունենալու հանգամանքը պարզելու նպատակով առաջին անգամ բժշկասոցիալական փորձաքննության համար դիմած, սակայն բժշկասոցիալական փորձաքննության արդյունքում որպես հաշմանդամություն ունեցող անձ չճանաչվածների համար, անձի բազմակողմանի գնահատման՝ Առողջապահության համաշխարհային կազմակերպության ֆունկցիաների միջազգային դասակարգման սկզբունքների վրա հիմնված հաշման­դամության սահմանման մոդելով նախատեսված դեպքերում.

4.2) զինվորական ծառայության ընթացքում ձեռք բերած հիվանդության կամ ստացած խեղման կամ վնաuվածքի պատճառով զորացրված այն անձանց համար, որոնք բժշկասոցիալական փորձաքննության արդյունքում չեն ճանաչվել որպես հաշմանդամություն ունեցող անձ.»

դ. 16-րդ կետում հանել «անձին որպես հաշմանդամություն ունեցող անձ ճանաչելու մասին» բառերը.

ե. 19-րդ կետը, «հինգ տարի ժամկետով:» բառերից հետո լրացնել հետևյալ բովանդակությամբ նոր նախադասությամբ.

«Սույն կարգի 12-րդ կետի 4.1-րդ և 4.2-րդ ենթակետերում նշված՝ հաշմանդամություն ունեցող անձ չճանաչվածների համար ԾԱԾ-ը կազմվում է մեկ տարի ժամկետով:».

զ. 34-րդ կետում հանել «հաշմանդամություն ունեցող» բառերը, ինչպես նաև «(այդ թվում՝ հաշմանդամություն ունեցող անձանց աշխատանքի տեղավորման համար սահմանված աշխատատեղերի պարտադիր ապահովման նորմատիվի շրջանակներում առկա աշխատատեղերի)» բառերը.

է. 35-րդ կետում հանել «հաշմանդամություն ունեցող» բառերը.

ը. 57-րդ և 59-րդ կետերում «ճանաչվածների» բառից հետո լրացնել «, ինչպես նաև սույն կարգի 12-րդ կետի 4.1-րդ և 4.2-րդ ենթակետերում նշված անձանց» բառերով:

**4.** **Հայաստանի Հանրապետության կառավարության 2015 թվականի սեպտեմբերի 10-ի «Վերականգնողական օգնության տրամադրման կարգը և պայմանները սահմանելու և Հայաստանի Հանրապետության կառավարության 2006 թվականի սեպտեմբերի 22-ի N 1369-Ն և 2007 թվականի ապրիլի 12-ի N 453-Ն որոշումներն ուժը կորցրած ճանաչելու մասին» N 1035-Ն որոշման մեջ կատարել հետևյալ լրացումները և փոփոխությունները.**

1) որոշմամբ հաստատված N 1 հավելվածում՝

ա.«վերականգնողական անհատական ծրագիր» բառերը փոխարինել «ծառայությունների անհատական ծրագիր» բառերով՝ համապատասխան հոլովաձևերով, իսկ «ՎԱԾ» հապավումը` «ԾԱԾ» հապավումով.

բ. 4-րդ կետում «անձ)» բառից հետո լրացնել «, ինչպես նաև սույն կարգի 12-րդ կետի 7-րդ ենթակետում նշված անձանց» բառերը.

գ. 7-րդ կետում «անձի» բառից հետո լրացնել «և սույն կարգի 12-րդ կետի 7-րդ ենթակետում նշված անձի» բառերը.

դ. 12-րդ կետը, «հանգամանքից» բառից հետո, լրացնել հետևյալ բովանդակությամբ նոր՝ «7» ենթակետով.

«7) հաշմանդամություն ունենալու հանգամանքը պարզելու նպատակով առաջին անգամ բժշկասոցիալական փորձաքննության համար դիմած, սակայն բժշկասոցիալական փորձաքննության արդյունքում որպես հաշմանդամություն ունեցող անձ չճանաչվածներին».

ե. 18-րդ կետում .

«20-րդ կետում սահմանված դեպքում տրամադրվում են հաշմանդամություն ունեցող անձի» բառերը փոխարինել «12-րդ կետի 7-րդ ենթակետում նշված անձանց տրամադրվում են» բառերով:

զ. 22-րդ կետում «12-18 տարեկան երեխաներին» բառերը փոխաինել «12-29 տարեկան (ներառյալ) անձանց» բառերով.

է. 44-րդ կետի 1-ին և 4-րդ ենթակետերում հանել «կառուցվածքային և» բառերը.ը. 45-րդ կետի 2-րդ ենթակետը շարադրել հետևյալ նոր խմբագրությամբ՝

«2) ԾԱԾ-ը՝ հաշմանդամություն ունեցող անձի կամ սույն կարգի 12-րդ կետի 7-րդ ենթակետում նշված անձի վերին և ստորին վերջույթների օրթեզավորման և առաջին անգամ պրոթեզավորման դեպքում.».

ը. 53-րդ կետում «անձի» բառից հետո լրացնել «, ինչպես նաև սույն կարգի 12-րդ կետի 7-րդ ենթակետում նշված անձի» բառերով.

թ. 55-րդ կետի 1-ին և 4-րդ ենթակետերում հանել «հաշմանդամություն ունեցող» բառերը.

ժ. 59-րդ կետը «կարգով:» բառից հետո լրացնել հետևյալ բովանդակությամբ նոր նախադասությամբ.

«Կյանքի դժվարին իրավիճակում հայտնված՝ սույն կարգի 12-րդ կետի 7-րդ ենթակետում նշված անձի անհատական սոցիալական ծրագիրը կազմելիս, հաշվի են առնվում ԾԱԾ-ի սոցիալական վերականգնման ծրագրում ընդգրկված միջոցառումները:».

5. Սույն որոշումն ուժի մեջ է մտնում 2019 թվականի հունվարի 1-ից: